# รายงานการประชุมคณะกรรมการปฏิรูปที่ดินจังหวัดเพชรบูรณ์

**ครั้งที่ 2/2562**

**วันศุกร์ที่ 31 พฤษภาคม พ.ศ. 2562 เวลา 10.00 น.**

**ณ ห้องประชุม 3 ชั้น 3 ศาลากลางจังหวัดเพชรบูรณ์**

**--------------------------------------------**

**กรรมการผู้เข้าประชุม**

|  |  |  |  |  |
| --- | --- | --- | --- | --- |
| 1. | นายสืบศักดิ์ | เอี่ยมวิจารณ์ | ผู้ว่าราชการจังหวัดเพชรบูรณ์ | ประธานกรรมการ |
| 2. | นายอำนาจ | ปาลาศ | เกษตรจังหวัดเพชรบูรณ์  | กรรมการ |
| 3. | ดร.ปฏิวัติ | คุณดิลกพจน์ | ปศุสัตว์จังหวัดเพชรบูรณ์ | กรรมการ |
| 4.5.6. | นางสุชีลานายอนุรัตน์ นายพิชัย | อุบลสอาดเลื่อนลอยเมืองมัจฉา | นักวิชาการประมงปฏิบัติการแทน ประมงจังหวัดเพชรบูรณ์สหกรณ์จังหวัดเพชรบูรณ์พาณิชย์จังหวัดเพชรบูรณ์ | กรรมการกรรมการกรรมการ |
| 7. | นายประสงค์  | เธียรวุฒิกานต์ | เจ้าพนักงานที่ดินจังหวัดเพชรบูรณ์ | กรรมการ |
| 8. | นายวิสาล  | ทาจวง | ธนารักษ์พื้นที่เพชรบูรณ์ | กรรมการ |
| 9. | นายประดิษฐ | หลวงจอก | พัฒนาการจังหวัดเพชรบูรณ์ | กรรมการ |
| 10. | นายเชษฐา | ดิษยมาลย์ | ผู้อำนวยการโครงการชลประทานเพชรบูรณ์ | กรรมการ |
| 11. | นายสราวุธ | ธีวีระปัญญา | นักวิชาการเกษตรชำนาญการแทน ผู้อำนวยการสถานีพัฒนาที่ดินเพชรบูรณ์ | กรรมการ |
| 12. | นายนิพนธ์ | เดชชัยยศ | พนักงานบริหารสินเชื่อ | กรรมการ |
| 13.  | นางสุชีลา | อุบลสอาด | แทน ผู้อำนวยการ ธ.ก.ส.จังหวัดเพชรบูรณ์นักวิชาการประมงปฏิบัติการแทน ประมงจังหวัดเพชรบูรณ์  | กรรมการกรรมการ |
| 14. | นายทนงศักดิ์ | อ่อนเอม | พนักงานธุรการ ส.3 แทน ผู้อำนวยการศูนย์พัฒนาราษฎรบนพื้นที่สูงจังหวัดเพชรบูรณ์ | กรรมการ |
| 15. | นายสมศักดิ์  | หลวงเทพ | ปลัดอำเภอเมืองเพชรบูรณ์แทน นายอำเภอเมืองเพชรบูรณ์  | กรรมการ |
| 16. | นายทรงพล | อยู่คง | ปลัดอำเภอชนแดนแทน นายอำเภอชนแดน | กรรมการ |
| 17. | นายปัณณวิชณ์ | กลีบใบ | ปลัดอำเภอวังโป่งแทน นายอำเภอวังโป่ง | กรรมการ |
| 18. | นายวิทยา  | รัตนมณี | ปลัดอำเภอวิเชียรบุรีแทน นายอำเภอวิเชียรบุรี | กรรมการ |
| 19. | นายสุทธิศักดิ์ | จงขจรพงษ์ | ปลัดอำเภอศรีเทพแทน นายอำเภอศรีเทพ | กรรมการ |
| 20. | นายชุติพนธ์ | นานาพร | ปลัดอำเภอบึงสามพันแทน นายอำเภอบึงสาพัน | กรรมการ |
| 21. | นายชัยสิทธิ์  | ชัยสัมฤทธิ์ผล | นายอำเภอหนองไผ่ | กรรมการ |
| 22.23.  | นายอนุพงษ์นายเด่นณรงค์ | เอกพันธ์ธรรมมา | ปลัดอำเภอหล่มสักแทน นายอำเภอหล่มสักผู้แทนเกษตรกร (อำเภอชนแดน) | กรรมการกรรมการ |
| 24. | นายบุญมาก | เกิดวงศ์ | ผู้แทนเกษตรกร (อำเภอบึงสามพัน) | กรรมการ |
| 25.26. | นายสมัย นายสุธน | ภิรมกิจพ่วงมา | ผู้แทนเกษตรกร (อำเภอวิเชียรบุรี)ผู้แทนเกษตรกร (อำเภอหนองไผ่) | กรรมการกรรมการ |
| 27 | นางสาวฆนีรส | โพธิ์เจริญ | ปฏิรูปที่ดินจังหวัดเพชรบูรณ์ | กรรมการและเลขานุการ |

**กรรมการผู้ไม่เข้าประชุม**

1. ผู้แทนกรมทรัพยากรทางทะเลและชายฝั่ง ติดราชการ

2. อุตสาหกรรมจังหวัดเพชรบูรณ์ ติดราชการ

3. นายอำเภอหล่มสัก ติดราชการ

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| 1.2.3.4.5.6.7.  | นายอัครชัยนางปาริชาตนางสาวอรอนงค์ นางสาวปิยะนาฎ นายชวลิตนางสาวปณิดานางสาวปิยวรรณ | ได้ผลธัญญารัตนมนตรีกองวาจาเทียนแขกเนียมน้อยดอกจันทร์เกตุหอม | ผู้อำนวยการสำนักงานพระพุทธศาสนาจังหวัดเพชรบูรณ์นักวิชาการเงินและบัญชีชำนาญการพิเศษนิติกรปฏิบัติการนักวิชาการปฏิรูปที่ดินชำนาญการพิเศษนักวิชาการปฏิรูปที่ดินชำนาญงานนักวิชาการปฏิรูปที่ดินชำนาญการนักวิชาการปฏิรูปที่ดินปฏิบัติการ | สำนักงานพระพุทธศาสนาจังหวัดเพชรบูรณ์ ส.ป.ก.เพชรบูรณ์ส.ป.ก.เพชรบูรณ์ส.ป.ก.เพชรบูรณ์ส.ป.ก.เพชรบูรณ์ส.ป.ก.เพชรบูรณ์ส.ป.ก.เพชรบูรณ์ |
| 8. | นางอำไพ | แสงสว่าง | เจ้าพนักงานการเงินและบัญชีชำนาญงาน | ส.ป.ก.เพชรบูรณ์ |
| 9. | นางนลพรรณ  | ทรัพย์พร้อม | นักวิชาการเงินและบัญชีชำนาญการ | ส.ป.ก.เพชรบูรณ์ |
| 1011. | นางสุกัญญานางพรรณทิพย์ | ประวันเตาไชยรักษ์ | เจ้าพนักงานธุรการชำนาญงานเจ้าพนักงานการเงินและบัญชีชำนาญงาน | ส.ป.ก.เพชรบูรณ์ส.ป.ก.เพชรบูรณ์ |
| 12 | นายสุรนาท | ศิริเขต | นายช่างสำรวจชำนาญงาน | ส.ป.ก.เพชรบูรณ์ |
| 13. | นางสาวสนธยา | สังเกตุดี | เจ้าหน้าที่ธุรการ | ส.ป.ก.เพชรบูรณ์ |
| 14. | นางสาวจุไรรัตน์ | ปันเงิน | นิติกร | ส.ป.ก.เพชรบูรณ์ |
| 15. | นางสาวอัมรา | คำเพียง | นักวิชาการเงินและบัญชี | ส.ป.ก.เพชรบูรณ์  |
| 16. | นางสาวสุกัญญา | พันตรีแสง | เจ้าหน้าที่ปฏิรูปที่ดิน | ส.ป.ก.เพชรบูรณ์ |

**เริ่มประชุม เวลา 10.00 น.**

**ระเบียบวาระที่ 1 เรื่องประธานแจ้งให้ที่ประชุมทราบ**

 -.ไม่มี.-

**ระเบียบวาระที่ 2 เรื่องรับรองรายงานการประชุมคณะกรรมการปฏิรูปที่ดินจังหวัดเพชรบูรณ์**

 **ครั้งที่ 1/2562 เมื่อวันที่ 26 มีนาคม 2562**

 เลขานุการฯ ได้แจ้งว่า ส.ป.ก.เพชรบูรณ์ ได้จัดทำรายงานการประชุมฯ และส่งให้คณะกรรมการฯ ตรวจสอบแก้ไขความถูกต้องตามหนังสือ ส.ป.ก.เพชรบูรณ์ ที่ พช 0011/ว475 ลงวันที่ 11 เมษายน 2562

**มติที่ประชุม** รับรองรายงานการประชุม คณะกรรมการปฏิรูปที่ดินจังหวัดเพชรบูรณ์ ครั้งที่ 2/2562

เมื่อวันที่ 26 มีนาคม 2562 โดยไม่มีการแก้ไข

**ระเบียบวาระที่ 3 เรื่องเพื่อทราบ**

 **เรื่องที่ 3.1 รายงานแผนและผลการปฏิบัติงานประจำปีงบประมาณ 2562**

**ของสำนักงานการปฏิรูปที่ดินจังหวัดเพชรบูรณ์**

 เลขานุการฯ ได้แจ้งว่า สำนักงานการปฏิรูปที่ดินจังหวัดเพชรบูรณ์ ได้กำหนดแผนการปฏิบัติงานตามกิจกรรมต่างๆ ในปีงบประมาณ 2562 จึงขอรายงานแผนและผลการปฏิบัติงาน ในช่วงระยะเวลาตั้งแต่เดือน ตุลาคม – 27 พฤษภาคม 2562 ดังนี้

|  |  |  |  |  |  |
| --- | --- | --- | --- | --- | --- |
| **ที่** | **กิจกรรม** | **หน่วยนับ** | **แผนงาน** | **ผลงาน** | **ร้อยละ** |
| **1** | **ผลผลิตที่ ๑: แผนงานจัดที่ดิน** |  |  |  |  |
|  | ๑.๑ จัดที่ดินของรัฐ (X-Ray) |  |  |  | - |
|  | * รังวัด
 | ไร่ | 3,500 | 2,793.95 | 79.82 |
|  | * สอบสวนสิทธิ
 | ราย | 430 |  207.00 | 48.13 |
|  | * คปอ.
 | ราย | 430 |  147.00 | 34.18 |
|  | * คปจ.
 | ราย | 430 |  151.00 | 35.11 |
|  | * มอบ ส.ป.ก. 4-01
 | ราย | 430 |  | - |
| **ที่** | **กิจกรรม** | **หน่วยนับ** | **แผนงาน** | **ผลงาน** | **ร้อยละ** |
|  | 1.2 โอนสิทธิ-มรดก/แบ่งแปลง-เต็มแปลง |  |  |  |  |
|  | * รังวัด
 | ไร่  | 5,000 | 2,751.03 | 55.02 |
|  | * สอบสวนสิทธิ
 | ราย | 800 |  381.00 | 47.62 |
|  | * คปจ.
 | ราย | 800 |  53.00 |  6.62 |
|  | * มอบ ส.ป.ก. 4-01
 | ราย | 800 | - | - |
|  | 1.3 จัดที่ดินชุมชน |  |  |  |  |
|  | * รังวัด
 | แปลง | 300 | 282 | 94.00 |
|  | * สอบสวนสิทธิ
 | แปลง | 300 | 243 | 81.00 |
|  | * คปอ.
 | แปลง | 300 | 183 | 61.00 |
|  | * คปจ.
 | แปลง | 300 | 183 | 61.00 |
|  | * มอบ ส.ป.ก. 4-01
 | แปลง | 300 | - | - |
|  | 1.4 การตรวจสอบการถือครองที่ดิน | ราย | 16,571 | 13,251 | 79.96 |
|  |  | ไร่ | 223,806 | 210,744.01 | 94.15 |
|  | 1.5 การสแกนซองสารบบที่ดิน (ส.ป.ก.4-06) | ซอง | 12,000 | 8,000 | 66.66 |
|  | 1.6 การสำรวจรังวัดกรณีพิพาท | แปลง | 250 | 20 | 8.00 |
|  | 1.7 การฝึกอบรมก่อนมอบ ส.ป.ก. 4-01 | ราย | 1,530 | 500 | 32.68 |
|  | 1.8 การปรับปรุงฐานข้อมูลการจัดที่ดิน(ปรับปรุง 3 ฐาน) | แปลง | 4,587 | อยู่ระหว่างดำเนินการ | - |
| **2** | **ผลผลิตที่ 2: เกษตรกรได้รับการส่งเสริมพัฒนาศักยภาพและสร้างมูลค่าที่ดินทำกิน** |  |  |  |  |
|  |  2.1 การพัฒนาผู้แทนเกษตรกร |  |  |  |  |
|  | * ผู้แทนคณะกรรมการปฏิรูปที่ดินจังหวัด (คปจ.)
 | ราย | 4 | 4 | 100 |
|  | * อาสาสมัครปฏิรูปที่ดิน (อสปก.)
 | ราย | 18 | 23 | 127.78 |
|  | 2.2 สร้างและพัฒนาเกษตรกรรุ่นใหม่ | ราย | 50 | 50 | 100 |
|  | 2.3 การพัฒนาธุรกิจชุมชนในเขตปฏิรูปที่ดิน | ราย | 100 | 100 | 100 |
|  | 2.4 โครงการอันเนื่องมาจากพระราชดำริ |  |  |  |  |
|  | * คลินิกเกษตรเคลื่อนที่ฯ
 | ครั้ง | 4 | 3 | 75 |
|  | * การพัฒนาและรณรงค์การใช้หญ้าแฝกฯ
 | กล้า | 128,000 | มิ.ย. 62 | - |
|  |  |  |  |  |  |
| **ที่** | **กิจกรรม** | **หน่วยนับ** | **แผนงาน** | **ผลงาน** | **ร้อยละ** |
|  | * ฝึกอบรมส่งเสริมการแปรรูปผลิตภัณฑ์จากใบหญ้าแฝก
 | ราย | 30 | 30 | 100 |
|  | * การอนุรักษ์พันธุกรรมพืชฯ (อพ สธ)
 | โรงเรียน | 2 | 2 | 100 |
|  | * การเพิ่มศักยภาพระบบงานเกษตร (พัฒนาเด็กและเยาวชน)
 | ราย | 50 | 50 | 100 |
| **3** | **การพัฒนาเกษตรปราดเปรื่อง (Smart Farmer)** | ราย | 90 | 90 | 100 |
| **4** | **โครงการส่งเสริมเกษตรทฤษฎีใหม่ในเขตปฏิรูปที่ดิน** |  |  |  |  |
|  | * พัฒนาศูนย์ต้นแบบ
 | ราย | 1 | 1 | 100 |
|  | * อบรมขยายผลองค์ความรู้
 | ราย | 75 | 75 | 100 |
| **5** | **โครงการศูนย์เรียนรู้การเพิ่มประสิทธิภาพการผลิต สินค้าเกษตร (ศพก.เครือข่าย)** |  |  |  |  |
|  | * สนับสนุนศูนย์ฯ
 | ศูนย์ | 2 | 2 | 100 |
|  | * ฝึกอบรมถ่ายทอดองค์ความรู้ฯ
 | ราย | 40 | 40 | 100 |
| **6** | **โครงการเกษตรอินทรีย์** | ราย | 80 | 80 | 100 |
|  | (อบรมให้ความรู้/ส่งเสริมการปรับเปลี่ยนและจัดทำแปลง) | ไร่ | 400 | 400 | 100 |
| 7 | **โครงการส่งเสริมและอนุรักษ์ศิลปหัตถกรรม** |  |  |  |  |
|  | * ฝึกอบรมศิลปาชีพ
 | ราย | 15 | 15 | 100 |
| 8 | **โครงการวนเกษตรในเขตปฏิรูปที่ดิน** | ไร่ | 700 | มิ.ย. 62 | - |
| 9 | **โครงการปรับเปลี่ยนการผลิตทางการเกษตรในเขตปฏิรูปที่ดิน** | ราย | 40 | 40 | 100 |
|  | **(Zoning by Agrimap)** | ไร่ | 120 | 120 | 100 |
| 10 | **โครงการระบบส่งเสริมการเกษตรแบบแปลงใหญ่ในเขตปฏิรูปที่ดินแปลงร่วมบูรณาการผู้จัดการแปลง** |  |  |  |  |
|  | . - แปลงมะม่วงน้ำดอกไม้สีทอง ต.ท้ายดง อ.วังโป่ง จ.เพชรบูรณ์  | ราย | 33 | 33 | 100 |
|  |  - แปลงมะขามหวานซับเปิบ ต.ซับเปิบ อ.วังโป่ง จ.เพชรบูรณ์ | ราย | 70 | 70 | 100 |
|  |  - แปลงข้าวโพดเลี้ยงสัตว์ ต.พุทธบาท อ.ชนแดน จ.เพชรบูรณ์ | ราย | 35 | 35 | 100 |
|  | **การใช้จ่ายงบประมาณประจำปี 2562** |  |  |  |  |
|  | * งบดำเนินงาน
 | บาท | 8,535,763.00 | 6,214,696.07 | 72.81 |
|  | * งบลงทุน
 | บาท | 858,100.00 | 858,100.00 | 100.00 |

**มติที่ประชุม** รับทราบ

**เรื่องที่ 3.2 รายงานแผนและผลการปฏิบัติงานจัดเก็บรายได้เข้าบัญชีกองทุนการปฏิรูปที่ดินเพื่อเกษตรกรรม ประจำปีงบประมาณ 2562**

 เลขานุการ ฯ ได้รายงานว่า สำนักงานการปฏิรูปที่ดินจังหวัดเพชรบูรณ์ (ส.ป.ก.เพชรบูรณ์) ได้กำหนดแผนการจัดเก็บรายได้เข้าบัญชีกองทุนการปฏิรูปที่ดินเพื่อเกษตรกรรม ประจำปีงบประมาณ 2562 จึงขอรายงานแผนและผลการจัดเก็บรายได้เข้าบัญชีกองทุนการปฏิรูปที่ดินเพื่อเกษตรกรรม ตั้งแต่เดือน 1 ตุลาคม 2561 จนถึงวันที่ 21 พฤษภาคม 2562 ดังนี้

|  |
| --- |
| **ผลการจัดเก็บรายได้เข้าบัญชีกองทุนฯ 1 ตุลาคม 2561 – 21 พฤษภาคม 2562** |
| **ที่** | **รายการ** | **แผนงาน** | **ผลงาน** | **ร้อยละ** |
| **ค้าง** | **ครบ** | **รวม** |
| 1 | ค่าเช่า | 962,212.06 | 215,015.16 | 1,177,227.22 | 48,044.20 | 4.08 |
|  | - ค่าเช่าค้าง | 962,212.06 | - | 962,212.06 | 34,768.77 | 3.61 |
|  | - ค่าเช่าครบ | - | 215,015.16 | 215,015.16 | 13,275.43 | 6.17 |
| 2 | ค่าเช่าซื้อ | 41,397,510.48 | 3,538,048.77 | 44,935,559.25 | 277,574.92 | 0.62 |
|  | - ค่าเช่าซื้อเอกชน | 969,136.42 | 182,309.20 | 1,151,445.62 | 226,882.23 | 19.70 |
|  | - ค่าเช่าซื้อกองทุนที่ดิน | 40,428,374.06 | 3,355,739.57 | 43,784,113.63 | 50,692.69 | 0.12 |
| 3 | เงินกู้ | 68,063,175.07 | 9,018,473.87 | 77,081,648.94 | 5,766,606.26 | 7.48 |
|   | - เงินกู้ตามโครงการ | 24,941,973.15 | 5,970,000.00 | 30,911,973.15 | 5,766,606.26 | 18.65 |
|   | - เงินกู้ลูกหนี้ค่าที่ดิน | 2,270,450.00 | 129,700.00 | 2,400,150.00 | - | - |
|   | - เงินกู้ลูกหนี้ค่าประกอบอาชีพ | 5,262,877.00 | 129,500.00 | 5,392,377.00 | - | - |
|   | - เงินกู้ลูกหนี้รวมต้น | 29,576,000.92 | 2,450,097.87 | 32,026,098.79 | - | - |
|   | - เงินกู้ลูกหนี้รวมดอก | 6,011,874.00 | 339,176.00 | 6,351,050.00 | - | - |
| 4 | ภาษีบำรุงท้องที่ | 44,903.97 | 25,652.33 | 70,556.30 | 18,853.38 | 26.72 |
|  | **รวมเป็นเงินทั้งสิ้น** | **110,467,801.58** | **12,797,190.13** | **123,264,991.71** | **6,111,078.76** | **4.96** |

**ประเด็นที่นำเสนอ** เพื่อโปรดทราบ

**มติที่ประชุม** รับทราบ

**เรื่องที่ 3.3 รายงานผลการอนุญาตให้เกษตรกรรับโอนสิทธิ และขอรับมรดกสิทธิการเข้าทำประโยชน์ในเขตปฏิรูปที่ดินจังหวัดเพชรบูรณ์ กรณีปฏิรูปที่ดินจังหวัดเป็นผู้มีอำนาจพิจารณาอนุญาต**

 เลขานุการฯ ได้รายงานว่า มีเกษตรกรผู้ได้รับอนุญาตให้เข้าทำประโยชน์ในเขตปฏิรูปที่ดินของรัฐขอรับโอนสิทธิให้แก่ทายาท และมีทายาทยืนคำร้องขอรับมรดกสิทธิที่ดินของรัฐ ดังนี้

 **กรณีการโอนสิทธิ**

 ผู้โอน จำนวน 16 ราย 17 แปลงเนื้อที่ประมาณ 279 – 0 - 15 ไร่

 ผู้ขอรับโอน จำนวน 16 ราย 17 แปลงเนื้อที่ประมาณ 279 – 0 - 15 ไร่

**กรณีรับมรดกสิทธิ**

 - เจ้ามรดก จำนวน 19 ราย 22 แปลงเนื้อที่ประมาณ 205 –0 - 72 ไร่

 - ผู้ขอรับมรดก จำนวน 19 ราย 22 แปลงเนื้อที่ประมาณ 205 –0 - 72 ไร่

กฎหมายและระเบียบที่เกี่ยวข้อง

 มติคณะกรรมการการปฏิรูปที่ดินเพื่อเกษตรกรรม (คปก.) เกี่ยวกับหลักเกณฑ์ในการพิจารณาการโอนและการตกทอดทางมรดกสิทธิเข้าทำประโยชน์ ครั้งที่ ๗/๒๕๔๔ เมื่อวันที่ ๘ พฤศจิกายน ๒๕๔๔

ข้อ ๒.ให้ปฏิรูปที่ดินจังหวัดเป็นผู้มีอำนาจพิจารณาอนุมัติการโอนและการตกทอดทาง มรดกสิทธิการเข้าทำประโยชน์ในที่ดินได้ในกรณีดังต่อไปนี้

 ๒.๑ การโอนที่ดินที่ได้รับสิทธิการเข้าทำประโยชน์ให้เฉพาะการโอนแก่เกษตรกร ซึ่งเป็นสามีหรือภริยาหรือบุตรที่บรรลุนิติภาวะของผู้ที่ได้รับสิทธิการเข้าทำประโยชน์ในที่ดินเพียงบุคคลใดบุคคลหนึ่งเท่านั้น

 ๒.๒ การตกทอดทางมรดกสิทธิการเข้าทำประโยชน์ในที่ดินให้ดำเนินการ ดังนี้

 ๒.๒.๑ ให้สิทธิการเข้าทำประโยชน์ในที่ดินตกแก่เกษตรกรซึ่งเป็นสามีหรือภริยาของเกษตรกรผู้ได้รับสิทธิการเข้าทำประโยชน์เป็นอันดับแรก

 ๒.๒.๒ กรณีไม่มีบุคคลตาม ๒.๒.๑ หรือมีแต่ไม่ขอรับ ให้สิทธิการเข้าทำประโยชน์ ในที่ดินตกแก่ทายาทโดยธรรมเฉพาะบุตรที่เป็นเกษตรกร และบรรลุนิติภาวะเพียงรายเดียวเท่านั้น

ข้อ ๕ ผู้รับโอนสิทธิการเข้าทำประโยชน์และผู้ขอรับมรดกสิทธิตามข้อ ๒ ต้องเป็นเกษตรกรและเป็นผู้ไม่มีที่ดินทำกินของตนเองเพียงพอแก่การครองชีพอยู่ก่อนแล้ว หรือเป็นผู้ไม่ได้รับการจัดที่ดินจาก ส.ป.ก.หรือได้รับการจัดจาก ส.ป.ก. อยู่ก่อนแล้วและเนื้อที่รับโอนหรือตกทอดรวมกันไม่เกินขนาดถือครองที่ดินตามที่กฎหมายกำหนด

**ประเด็นที่นำเสนอ เพื่อโปรดทราบ**

 ส.ป.ก. เพชรบูรณ์ ได้พิจารณาตรวจสอบคุณสมบัติของผู้ขอรับโอนสิทธิและขอรับมรดกสิทธิ ดังกล่าวแล้วปฏิรูปที่ดินจังหวัดเพชรบูรณ์ ได้ลงนามอนุญาตให้ทายาทเกษตรกรรับโอนสิทธิในการเข้าทำประโยชน์เขตปฏิรูปที่ดินจังหวัดเพชรบูรณ์ ดังนี้

กรณีรับโอนสิทธิ จำนวน 16 ราย 17 แปลง เนื้อที่ประมาณ 279 – 0 - 15 ไร่กรณีรับมรดกสิทธิ จำนวน 19 ราย 22 แปลง เนื้อที่ประมาณ 205 – 0 - 72 ไร่

**(รายละเอียดตามบัญชีที่แนบ)**

**มติที่ประชุม**

รับทราบผลการจัดที่ดินกรณีโอนสิทธิ จำนวนผู้รับโอน 16 ราย 17 แปลง เนื้อที่ประมาณ 279-0-15 ไร่ และรับมรดกสิทธิ จำนวนผู้รับมรดกสิทธิ 19 ราย 22 แปลง เนื้อที่ประมาณ 205-0-72 ไร่

**เรื่องที่ 3.4 รายงานผลการพิจารณาเรื่องร้องเรียน/ร้องทุกข์**

 **รายงานผลแก้ไขการจัดที่ดินกรณีพิพาทในเขตปฏิรูปที่ดินหมู่ที่ 10 ตำบลพุทธบาท**

**อำเภอชนแดน จังหวัดเพชรบูรณ์**

 เลขานุการฯ ได้รายงานว่า กรณี นายจันที คำสุข และ นายธนกร อ้อยแก่ ได้ร้องเรียนต่อ สำนักนายกรัฐมนตรีและศูนย์ดำรงธรรมจังหวัดเพชรบูรณ์ ว่าตนครอบครองทำประโยชน์ในที่ดินในเขตปฏิรูปที่ดิน หมู่ที่ 10 ตำบลพุทธบาท อำเภอชนแดน จังหวัดเพชรบูรณ์ แต่ไม่อาจได้รับการจัดที่ดินและออกหนังสืออนุญาตให้เข้าทำประโยชน์ในเขตปฏิรูปที่ดิน (ส.ป.ก.4-01) ได้ เนื่องจากมีผู้คัดค้านว่าพื้นที่บริเวณดังกล่าวอยู่ในพื้นที่ปลูกป่าของหน่วยงานราชการและอยู่ในเขตป่าสงวนแห่งชาติ

สำนักงานการปฏิรูปที่ดินจังหวัดเพชรบูรณ์ (ส.ป.ก.เพชรบูรณ์) ได้ดำเนินการแก้ไขปัญหา ดังกล่าว ดังนี้

1. ส.ป.ก.เพชรบูรณ์ ตรวจสอบข้อเท็จจริงปรากฏว่า ที่ดินแปลงทั้ง 2 แปลง ดังกล่าวตามคำร้องอยู่ในเขตปฏิรูปที่ดินพื้นที่ไม่มีสภาพเป็นป่า มีความสูงไม่เกินกว่าร้อยละ 30 มีร่องรอยของการทำประโยชน์คือ ปลูกถั่วเขียว เป็นต้น โดย นายจันที คำสุข และ นายธนกร อ้อยแก่ ให้ถ้อยคำว่าตนเองได้ครอบครองทำประโยชน์ในที่ดินแปลงดังกล่าวมาตั้งแต่ ปี พ.ศ.2524 และได้มีการยื่นขอให้ ส.ป.ก. ดำเนินการรังวัดจัดที่ดินให้ แต่มีกรณีคัดค้านในพื้นที่ว่าบริเวณดังกล่าว อยู่ในพื้นที่ปลูกป่าของหน่วยงานราชการ ทำให้ไม่ได้รับการจัดที่ดินในเขตปฏิรูปที่ดินได้โดยสำนักจัดการทรัพยากรป่าไม้ที่ 4 สาขาพิษณุโลก ยืนยันว่าที่พิพาทดังกล่าวอยู่ในเขตอำนาจของ ส.ป.ก.เพชรบูรณ์ ไม่ได้อยู่ในเขตป่าสงวนแห่งชาติของกรมป่าไม้

2. ส.ป.ก.เพชรบูรณ์ ได้นำเรื่องดังกล่าวเสนอคณะอนุกรรมการปฏิรูปที่ดินอำเภอชนแดน ครั้งที่ 1/2562 เมื่อวันที่ 29 มกราคม 2562 โดยผู้ปกครองท้องที่ได้คัดค้านการออกเอกสารสิทธิ ส.ป.ก.4-01 และที่ประชุม ให้นำเรื่องดังกล่าวไปประชาคมหาข้อยุติ ที่ประชุมประชาคมมีมติ ไม่อนุญาตให้ออกเอกสารสิทธิส.ป.ก.แก่ นายจันที คำสุข

3. ส.ป.ก.เพชรบูรณ์ จึงได้นำเสนอคณะกรรมการปฏิรูปที่ดินจังหวัดเพชรบูรณ์ ครั้งที่ 1/2562 เมื่อวันที่ 26 มีนาคม 2562 ระเบียบวาระที่ 4 เรื่องที่ 4.6.1 พิจารณาแนวทางแก้ไขการจัดที่ดินพิพาทในเขตปฏิรูปที่ดิน อำเภอชนแดน จังหวัดเพชรบูรณ์ เรื่องที่ 4.6.2 ทบทวนความคิดเห็นการคัดเลือกเกษตรกรเข้าทำประโยชน์ในเขตปฏิรูปที่ดินโดยอาศัย พระราชบัญญัติการปฏิรูปที่ดินเพื่อเกษตรกรรม พ.ศ.2518 แก้ไขเพิ่มเติม (ฉบับที่ 2) พ.ศ. 2519 และ (ฉบับที่ 3) พ.ศ.2532

 มาตรา 4 “เกษตรกร” หมายความว่า ผู้ประกอบอาชีพเกษตรกรเป็นหลัก โดยพิจารณาจารการใช้เวลาส่วนใหญ่ในรอบปีเพื่อประกอบเกษตรกรรมในท้องถิ่นนั้น และให้หมายความรวมถึงบุคคลผู้ยากจนหรือผู้จบการศึกษาทางเกษตรกรรม หรือผู้เป็นบุตรของเกษตรกร บรรดาซึ่งไม่มีที่ดินทำกินเพื่อเกษตรกรรมเป็นของตนเอง และประสงค์จะประกอบอาชีพเกษตรกรรมเป็นหลัก ตามหลักเกณฑ์และเงื่อนไขที่กำหนดในพระราชกฤษฎีกา

 มาตรา 30 บรรดาที่ดินหรืออสังหาริมทรัพย์ที่ ส.ป.ก. ได้มา ให้ ส.ป.ก. มีอำนาจจัดให้เกษตรกรหรือสถาบันเกษตรกรได้ตามหลักเกณฑ์ วิธีการและเงื่อนไขที่คณะกรรมการกำหนด ทั้งนี้ ตามขนาดการถือครองในที่ดินดังกล่าวต่อไปนี้

 (๑) จำนวนที่ดินไม่เกินห้าสิบไร่ สำหรับเกษตรกรและบุคคลในครอบครัวเดียวกัน ซึ่งประกอบเกษตรกรรมอย่างอื่นนอกจากเกษตรกรรมเลี้ยงสัตว์ใหญ่ตาม (๒)

ระเบียบคณะกรรมการปฏิรูปที่ดินเพื่อเกษตรกรรมว่าด้วยหลักเกณฑ์ วิธีการ และเงื่อนไขในการคัดเลือกเกษตรกร ซึ่งจะมีสิทธิได้รับที่ดินจากการปฏิรูปที่ดินเพื่อเกษตรกรรม พ.ศ.2535 และฉบับแก้ไขเพิ่มเติม (ฉบับที่ 2) พ.ศ.2537 และ (ฉบับที่ 3) พ.ศ.2538

 ข้อ 8 เกษตรกรผู้ที่ได้รับการพิจารณาคัดเลือกเข้าทำประโยชน์ในที่ดินในเขตปฏิรูปที่ดินได้ต้องเป็น (1)..เกษตรกรผู้ถือครองที่ดินของรัฐหรือเกษตรกรผู้เช่าที่ดินมาดำเนินการปฏิรูปที่ดินเพื่อเกษตรกรรมและเป็นผู้ทำกินในที่ดินนั้น

ในคราวประชุมคณะกรรมการปฏิรูปที่ดินจังหวัดเพชรบูรณ์ ครั้งที่ 1/2562 เมื่อวันที่ 26 มีนาคม 2562 ได้มีมติเห็นควรอนุญาตคัดเลือกเกษตรกรเข้าทำประโยชน์ในเขตปฏิรูปที่ดิน รายนายจันที คำสุข ในที่ดินแปลงเลขที่ 12 ระวาง 5141I0298 เนื้อที่ประมาณ 11-2-04 ไร่

4. ตามระเบียบคณะกรรมการปฏิรูปที่ดินเพื่อเกษตรกรรรม ว่าด้วย หลักเกณฑ์ วิธีการและเงื่อนไขในการคัดเลือกเกษตรกรซึ่งมีสิทธิจะได้รับที่ดินจากการปฏิรูปที่ดินเพื่อเกษตรกรรม พ.ศ.2535 ข้อ 11 จะต้องมีการประกาศผลการคัดเลือกให้บุคคลผู้มีส่วนได้เสียมาคัดค้าน ภายใน 30 วัน โดยได้ครบกำหนดระยะเวลาตามประกาศในวันที่ 29 พฤษภาคม 2562 และไม่มีบุคคลใดคัดค้านตามกำหนดระยะเวลาดังกล่าว ส.ป.ก.เพชรบูรณ์ จึงได้ดำเนินการจัดทำเอกสาร ส.ป.ก.4-01 ให้แก่เกษตรกรราย นายจันที คำสุข และนายธนกร อ้อยแก่ เรียบร้อยแล้ว

**ประเด็นที่นำเสนอ** เพื่อโปรดทราบ

**มติที่ประชุม**  รับทราบ

**เรื่องที่ 3.5 รายงานการนำเกษตรกรรุ่นใหม่เข้าทดลองทำประโยชน์ในพื้นที่เขตปฏิรูปที่ดิน**

เลขานุการฯ ได้รายงานว่าตามบันทึกข้อตกลงความร่วมมือ โครงการสร้างและพัฒนาเกษตรกรรุ่นใหม่ ระหว่างกระทรวงเกษตรและสหกรณ์ และกระทรวงศึกษาธิการ เมื่อวันที่ ๑ กรกฎาคม ๒๕๕๖ เพื่อให้บรรลุเป้าหมายของการเพิ่มจำนวนเกษตรกรรุ่นใหม่ในชุมชนทั้งในเชิงปริมาณและคุณภาพ ตลอดจนสามารถเป็นผู้นำการเปลี่ยนแปลงในชุมชนเกษตรกรรมของตนเองได้ เกิดการจัดห่วงโซ่อุปทานตั้งแต่การผลิตในไร่จนถึงการตลาด สามารถขยายผลความก้าวหน้าในภาพของกลุ่มและเครือข่ายชุมชน โดยเป็นการบริหารจัดการทรัพยากรที่มีอยู่ของภาครัฐร่วมกัน ของกระทรวงเกษตรและสหกรณ์ และกระทรวงศึกษาธิการ

 หลักสูตรการพัฒนาผู้นำเกษตรกรรุ่นใหม่ จัดโดยสำนักงานพัฒนาและถ่ายทอดเทคโนโลยี สำนักงานการปฏิรูปที่ดินเพื่อเกษตรกรรม (ส.ป.ก.) ใช้ระยะเวลาในการฝึกอบรมในสถานศึกษา ๖ เดือน โดย พิจารณาคัดเลือกจากผู้สมัครที่มีคุณสมบัติตามที่โครงการกำหนด ในระหว่างที่เข้ารับการฝึกอบรมหลักสูตรดังกล่าว ส.ป.ก. สนับสนุนปัจจัยเริ่มต้นประกอบอาชีพ รายละไม่เกิน ๑๐,๐๐๐.- บาท เบี้ยยังชีพรายละ ๑๐๐.- บาท/วัน จำนวน ๑๘๐ วัน หลักเกณฑ์การประเมินผล ประกอบด้วย มีระยะเวลาเข้าฝึกอบรมไม่น้อยกว่าร้อยละ ๙๕ ของเวลาการฝึกอบรมทั้งหมด ทำแผนอาชีพและทำกิจกรรมแบบกลุ่ม และปฏิบัติตามระเบียบการใช้สถานที่รายการกำหนด หากผ่านการประเมินผลและประสงค์จะให้ ส.ป.ก. จัดหาที่ดินให้ทำกิน ส.ป.ก. จะจัดให้ทดลองทำประโยชน์ชั่วคราว เป็นระยะเวลา ๖ เดือน

 การเข้าทดลองทำประโยชน์ชั่วคราว โครงการกำหนดเป็นระยะเวลา ๖ เดือน โดยมีเกณฑ์การประเมินประกอบด้วย การสร้างที่พักอาศัย แผนการผลิตและแผนผังการใช้ประโยชน์ที่ดิน สถานภาพการประกอบอาชีพทางการเกษตร การทำบันทึกบัญชีครัวเรือน และการใช้ความรู้ทางการเกษตรมาประยุกต์ใช้ได้อย่างเหมาะสมซึ่งคณะกรรมการพิจารณาประเมินเป็นระยะทุก ๓ เดือน หรือ ๖ เดือน หากผ่านการประเมินตามหลักเกณฑ์แล้ว ส.ป.ก. จะดำเนินการจัดที่ดินทำกินให้กับเกษตรกรตามกฎหมายและระเบียบ ส.ป.ก. ต่อไป

คุณสมบัติผู้สมัครเข้าร่วมโครงการ

 1. ประสงค์เป็นผู้นำเกษตรกรรุ่นใหม่

 ๒. สัญชาติไทย

 ๓. อายุ ๒๐ ปีขึ้นไป แต่ไม่เกิน ๔๕ ปีบริบูรณ์

 ๔. จบการศึกษามัธยมศึกษาปีที่ ๖ (ม.๖) หรือเทียบเท่าขึ้นไป

 ๕. มีเวลาประกอบอาชีพเกษตรกรรมได้เต็มเวลา

 ๖.ไม่ติดยาเสพติด สุขภาพร่างกายแข็งแรงสามารถประกอบอาชีพเกษตรกรรมไม่มีโรคประจำตัว ที่อาจเป็นอันตรายต่อสุขภาพเมื่อต้องเข้ารับการฝึกปฏิบัติงานเกษตรในภาคสนาม

 ๗. ไม่เป็นบุคคลผู้ไร้ความสามารถ หรือจิตฟั่นเฟือนไม่สมประกอบหรือเป็นโรคติดต่อร้ายแรงต้องห้าม

 ๘. มีใจรักที่จะเข้าสู่อาชีพเกษตรกรรม และยึดมั่นในการพัฒนาอาชีพเกษตรกรรมให้เจริญก้าวหน้าได้ตามหลักปรัชญาเศรษฐกิจพอเพียง

**ข้อเท็จจริง**

ในปีงบประมาณพ.ศ. ๒๕๖๑ สำนักงานการปฏิรูปที่ดินเพื่อเกษตรกรรม (ส.ป.ก.)และหน่วยงานความร่วมมือ ได้ดำเนินการฝึกอบรมภายใต้โครงการสร้างและพัฒนาเกษตรกรรุ่นใหม่หลักสูตรการพัฒนาผู้นำเกษตรกรรุ่นใหม่ รุ่นที่ ๑๔ โดยมีผู้ผ่านการฝึกอบรมทั้งสิ้น 64 ราย ซึ่งตามข้อกำหนดของโครงการ หากผู้ผ่านการฝึกอบรมประสงค์จะประกอบอาชีพเกษตรกรรม ส.ป.ก. จะจัดที่ดินให้ทำประโยชน์ชั่วคราวเป็นระยะเวลา ๖ เดือน และมีเกษตรกรที่ผ่านการฝึกอบรมแจ้งความประสงค์เข้าดูพื้นที่รองรับของจังหวัดเพชรบูรณ์ จำนวน ๔ รายโดยสำนักงานการปฏิรูปที่ดินจังหวัดเพชรบูรณ์ (ส.ป.ก.เพชรบูรณ์) ได้นำเข้าดูพื้นที่รองรับเรียบร้อยแล้ว ปรากฏว่ามีเกษตรกรตัดสินใจเลือกพื้นที่รองรับของจังหวัดเพชรบูรณ์ ๑ ราย คือ

 นายสมชาย ศิริกุลพันธ์ อายุ ๔๔ ปี อยู่บ้านเลขที่ ๗๕/๔ หมู่ที่ ๖ ตำบลร่องอิดแดง อำเภอสันกำแพง จังหวัดเชียงใหม่ เลือกและทดลองเข้าทำประโยชน์ในที่ดินในเขตปฏิรูปที่ดินจังหวัดเพชรบูรณ์ เป็นการชั่วคราว โฉนดเลขที่ 24826 แปลงเลขที่ ๗๒ ที่ตั้งที่ดินหมู่ที่ ๔ ตำบลบ้านกล้วย อำเภอชนแดน จังหวัดเพชรบูรณ์ จำนวนเนื้อที่ 10–3–27 ไร่ ตั้งแต่วันที่ 1 กุมภาพันธ์ 2562 ถึงวันที่ 31 กรกฎาคม 2562 เมื่อผ่านการประเมินจากคณะทำงานติดตามประเมินผลเกษตรกรภายใต้โครงการสร้างและพัฒนาเกษตรกรรุ่นใหม่ในเขตปฏิรูปที่ดินแล้ว สำนักงานการปฏิรูปที่ดินจังหวัดเพชรบูรณ์ (ส.ป.ก.เพชรบูรณ์) จะได้นำสู่กระบวนการคัดเลือกให้เข้าทำประโยชน์ตามหนังสือการตกลงเข้าทำประโยชน์ในที่ดิน ในเขตปฏิรูปที่ดิน โดยการทำสัญญาเช่าที่ดิน ในอัตราไร่ละ 105 บาท (หนึ่งร้อยห้าบาทถ้วน) คิดเป็นค่าเช่าต่อปีเท่ากับ 1,135 บาท (หนึ่งพันหนึ่งร้อยสามสิบห้าบาทถ้วน) ต่อไป

**ระเบียบและกฎหมายที่เกี่ยวข้อง**

 หนังสือสำนักงานการปฏิรูปที่ดินเพื่อเกษตรกรรม ด่วนที่ กษ ๑๒๐๔/ว ๑๐๙๑ ลงวันที่ ๒๕ กันยายน ๒๕๖๐ เรื่อง แนวทางการจัดที่ดินให้กับเกษตรกรตามโครงการสร้างและพัฒนาเกษตรกรรุ่นใหม่ แจ้งว่าพื้นที่การจัดที่ดินของ ส.ป.ก. หากมิได้กำหนดเพื่อจัดที่ดินตามโครงการใดโดยเฉพาะแล้ว ย่อมจะมีบุคคลหลาก หลายอาชีพ ยื่นคำขอเพื่อเป็นเกษตรกรซึ่งจะมีสิทธิได้รับที่ดินจากการปฏิรูปที่ดิน จึงเห็นควรแยกกลุ่มเกษตรกรออกเป็นกลุ่มๆ ให้ชัดเจน อาทิเช่น กลุ่มเกษตรกรรุ่นใหม่ที่ผ่านการทดลอง กลุ่มเกษตรกรผู้ไร้ที่ทำกิน กลุ่มเกษตรกรผู้รับจ้างทางการเกษตร ซึ่งมิได้ยื่นคำร้องขอรับที่ดิน และมิได้ขึ้นทะเบียนไว้ กลุ่มเกษตรกรที่ส่วนราชการอื่นขอความร่วมมือจาก ส.ป.ก. ให้ความช่วยเหลือจัดที่ดินให้กลุ่มเกษตรกรซึ่งเป็นผู้จบการศึกษาทางเกษตรกรรมหรือกลุ่มเกษตรกรอื่น อยู่ในกลุ่มที่สำนักงานการปฏิรูปที่ดินจังหวัด (ส.ป.ก.จังหวัด) สามารถนำ เสนอคณะกรรมการ การปฏิรูปที่ดินเพื่อเกษตรกรรม ว่าด้วยหลักเกณฑ์ วิธีการ เงื่อนไขในการคัดเลือกเกษตรกรซึ่งจะมีสิทธิได้รับที่ดินจากการปฏิรูปที่ดินเพื่อเกษตรกรรม พ.ศ. ๒๕๓๕ ข้อ ๘ (๓)

 ระเบียบคณะกรรมการปฏิรูปที่ดินเพื่อเกษตรกรรม ว่าด้วยหลักเกณฑ์ วิธีการ เงื่อนไขในการคัดเลือกเกษตรกร ซึ่งจะมีสิทธิได้รับที่ดินจากการปฏิรูปที่ดินเพื่อเกษตรกรรม พ.ศ. ๒๕๓๕ ข้อ ๘ เกษตรกรผู้จะได้รับการพิจารณาคัดเลือกเข้าทำประโยชน์ในที่ดินในเขตปฏิรูปที่ดินได้ต้องอยู่ในหลักเกณฑ์ข้อใดข้อหนึ่งดังต่อไปนี้

(1) เกษตรกรผู้ถือครองที่ดินของรัฐหรือเกษตรกรผู้เช่าที่ดินที่นำมาดำเนินการปฏิรูปที่ดินเพื่อเกษตรกรรม และเป็นผู้ทำกินในที่ดินนั้น

(2) เกษตรกรผู้ได้รับการขึ้นทะเบียนขอรับที่ดินทำกินจากการปฏิรูปที่ดินเพื่อเกษตรกรรม

(3) เกษตรกรอื่นตามที่คณะกรรมการปฏิรูปที่ดินจังหวัดกำหนดคณะกรรมการปฏิรูปที่ดินจังหวัดเป็นผู้พิจารณาในการจัดลำดับเกษตรกรที่จะจัดที่ดินให้ตามวรรคหนึ่ง เมื่อปรากฏว่า เกษตรกรรุ่นใหม่ได้แก่บุคคลทั่วไปที่ว่างงาน ผู้ใช้แรงงานที่ถูกเลิกจ้าง ผู้ที่จบการศึกษาด้านเกษตรกรรม หรือผู้ที่สนใจประกอบอาชีพเกษตรกรรม ที่ ส.ป.ก. รับสมัคร เพื่อนำมาพัฒนาความรู้ความสามารถเพื่อให้มีศักยภาพเพียงพอในการเข้าสู่อาชีพเกษตรกรรม มีการทดลองทำกินในที่ดิน ส.ป.ก. หากผ่านการประเมินผลการทดลองทำกินในพื้นที่จริงภายใต้เงื่อนไขโครงการสร้างและพัฒนาเกษตรกรรุ่นใหม่ ส.ป.ก. จะพิจารณาจัดที่ดินให้ต่อไป เกษตรกรรุ่นใหม่ที่ผ่านการทดลองจึงไม่เข้าข่ายเกษตรกรตามความในข้อ ๘(๑) (๒) เป็นกรณีที่ควรเสนอคณะกรรมการปฏิรูปที่ดินจังหวัด (คปจ.) กำหนดการเป็นเกษตรกรอื่นตามข้อ ๘(๓)

**ประเด็นที่นำเสนอ** เพื่อโปรดทราบ

**มติที่ประชุม** รับทราบ

**เรื่องที่ 3.6 รายงานผลการจัดที่ดินให้เกษตรกรรับโอนสิทธิและรับมรดกสิทธิในที่ดินในเขตปฏิรูปที่ดิน**

**จังหวัดเพชรบูรณ์และแก้ไขเนื้อที่**

**ข้อเท็จจริง**

เลขานุการฯ ได้รายงานว่า ตามที่คณะกรรมการปฏิรูปที่ดินจังหวัดเพชรบูรณ์ (คปจ.เพชรบูรณ์) ได้มีมติอนุมัติให้เกษตรกรเข้าทำประโยชน์ในเขตปฏิรูปที่ดินกรณีโอนสิทธิ และมรดกสิทธิแบ่งแปลง ตั้งแต่ปี พ.ศ. 2544 ถึง พ.ศ.2560 โดยส.ป.ก.เพชรบูรณ์ ได้ดำเนินการรังวัดแบ่งแปลงที่ดินที่ยื่นคำขอเข้าทำประโยชน์ และปรากฏว่าเนื้อที่ที่ดินที่ได้ดำเนินการรังวัดแบ่งแปลงมีการเปลี่ยนแปลงไปจากมติ คปจ.เพชรบูรณ์ เดิม ดังนี้

1. กรณีโอนสิทธิแบ่งแปลง
	1. ผู้โอนสิทธิ จำนวน 10 ราย 10 แปลง เนื้อที่ประมาณ 255 – 0 - 79 ไร่
	2. ผู้รับโอน จำนวน 26 ราย 27 แปลง เนื้อที่ประมาณ 255 – 0 - 79 ไร่

(รายละเอียดตามบัญชีแนบ)

1. กรณีมรดกสิทธิแบ่งแปลง
	1. เจ้ามรดก จำนวน 2 ราย 2 แปลง เนื้อที่ประมาณ 30 – 0 - 17 ไร่
	2. ผู้ขอรับมรดกสิทธิ จำนวน 5 ราย 5 แปลง เนื้อที่ประมาณ 30 – 0 - 17 ไร่

(รายละเอียดตามบัญชีแนบ)

**กฎหมายและระเบียบที่เกี่ยวข้อง**

1. มติคณะกรรมการปฏิรูปที่ดินเพื่อเกษตรกรรม(คปก.) ในคราวประชุมครั้งที่7/2544 เมื่อวันที่ 8 พฤศจิกายน พ.ศ.2544 ได้กำหนดหลักเกณฑ์ในการพิจารณาการโอนและการตกทอดทางมรดกสิทธิการเข้าทำประโยชน์ ดังนี้

 ข้อ 3 ให้คณะกรรมการปฏิรูปที่ดินจังหวัดเป็นผู้มีอำนาจพิจารณาอนุมัติการโอนสิทธิและการตก

ทอดทางมรดกสิทธิการเข้าทำประโยชน์ในที่ดิน ต่อไปนี้

 3.1 การโอนสิทธิที่ดินที่ได้รับสิทธิการเข้าทำประโยชน์ให้แก่บุตรที่บรรลุนิติภาวะของผู้ได้รับสิทธิการเข้าทำประโยชน์มากกว่าหนึ่งคน และเป็นกรณีที่พิจารณาเห็นว่าเป็นที่ดินที่มีขนาดแบ่งแยกได้และเพียงพอแก่การครองชีพ

 3.2 การตกทอดทางมรดกสิทธิ

 3.2.1 การตกทอดทางมรดกสิทธิการเข้าทำประโยชน์ กรณีบุตรหลายคนขอรับมรดกสิทธิโดยขอให้แบ่งแยกที่ดินและที่ดินดังกล่าวสามารถแบ่งได้เพียงพอแก่การครองชีพก็ให้จัดให้แก่บุคคลเหล่านั้นตามส่วนที่ตกลงกัน

 3.2.2 ในกรณีตาม 3.2.1 หากพิจารณาเห็นว่าที่ดินที่ไม่สามารถแบ่งแยกได้ให้มีอำนาจกำหนดเกษตรกรผู้เป็นบุตรเพียงรายเดียวเท่านั้น ที่จะได้รับสิทธิการเข้าทำประโยชน์ในที่ดินดังกล่าว

 3.3 การโอนหรือการตกทอดทางมรดกสิทธิการเข้าทำประโยชน์ให้แก่ทายาท ดังนี้

 1) บิดา มารดา ของเกษตรกร

 2) พี่น้องร่วมบิดามารดาเดียวกันของเกษตรกร

 3) พี่น้องร่วมบิดา หรือร่วมมารดาเดียวกันของเกษตรกร

 4) หลานของเกษตรกร

 3.4 กรณีมีเหตุผลและความจำเป็น ทั้งมิได้เป็นการหลีกเลี่ยงข้อห้ามโอนสิทธิ หรือแบ่งแยกสิทธิตามกฎหมายปฏิรูปที่ดิน การโอนสิทธิแบ่งแยกสิทธิการเข้าทำประโยชน์ให้กับบุคคลอื่นเป็นกรณีพิเศษเฉพาะราย นอกเหนือจากบุคคลตามที่กำหนดข้างต้นได้แก่การโอนให้แก่คู่สมรสที่หย่าขาด

 ข้อ 6 ให้ถือว่าเกษตรกรกผู้ได้รับสิทธิการเข้าทำประโยชน์ตามหลักเกณฑ์การโอนและการตกทอดทางมรดกสิทธิ ตามข้อ 3 เป็นเกษตรกรผู้ได้รับการคัดเลือกจากคณะกรรมการปฏิรูปที่ดินเพื่อเกษตรกรรมตามมาตรา 19(7)แห่งการปฏิรูปที่ดินเพื่อเกษตรกรรม พ.ศ. 2518

 2. ระเบียบคณะกรรมการปฏิรูปที่ดินเพื่อเกษตรกรรมว่าด้วยหลักเกณฑ์ วิธีการและเงื่อนไขในการคัดเลือกเกษตรกรซึ่งจะมีสิทธิได้รับที่ดินจากการปฏิรูปที่ดินเพื่อเกษตรกรรม พ.ศ.2535 แก้ไขเพิ่มเติม (ฉบับที่ 3)ระเบียบคณะกรรมการปฏิรูปที่ดินเพื่อเกษตรกรรม ว่าด้วย การออก แก้ไขเพิ่มเติม เพิกถอนและออกใบแทนหนังสืออนุญาตให้เข้าทำประโยชน์ในเขตปฏิรูปที่ดิน พ.ศ.2540

 ข้อ 9 ให้ปฏิรูปที่ดินจังหวัดแก้ไขเพิ่มเติมหนังสืออนุญาตได้ในกรณีดังต่อไปนี้

 (1) มีการเขียนหรือพิมพ์ผิดพลาด

 (2) จำนวนเนื้อที่ดิน หรือรูปแผนที่ และการแก้ไขใดๆ ซึ่งเกิดขึ้นภายหลัง ทั้งนี้ ต้องมิใช่เป็นการเปลี่ยนตัวผู้ได้รับหนังสืออนุญาต หรือเปลี่ยนตำแหน่งที่ดินที่ได้รับอนุญาต

**ประเด็นนำเสนอ**

1. เพื่อโปรดทราบผลการจัดที่ดินกรณีโอนสิทธิ จำนวนผู้รับโอน 26 ราย 27 แปลง เนื้อที่ประมาณ 255-0-79 ไร่ และมรดกสิทธิแบ่งแปลง จำนวนผู้รับมรดกสิทธิ 5 ราย 5 แปลง เนื้อที่ประมาณ 30-0-17 ไร่

2. เพื่อโปรดทราบผลการแก้ไขเนื้อที่กรณีโอนสิทธิและมรดกสิทธิแบ่งแปลงดังกล่าว กรณีมีการเปลี่ยนงานรังวัดระบบกลุ่ม หรือระวางสมมุติเป็นระบบระวาง UTM ซึ่งทำให้เนื้อที่เปลี่ยนไปจากเดิมโดยไม่ได้เปลี่ยนตัวผู้ยื่นคำขอเข้าทำประโยชน์แต่ประการใด

**มติที่ประชุม**

1. รับทราบผลการจัดที่ดินกรณีโอนสิทธิ จำนวนผู้รับโอน 26 ราย 27 แปลงเนื้อที่ประมาณ 255-0-79 ไร่ และมรดกสิทธิแบ่งแปลง จำนวนผู้รับมรดกสิทธิ 5 ราย 5 แปลง เนื้อที่ประมาณ 30-0-17 ไร่

2. รับทราบผลการแก้ไขเนื้อที่กรณีโอนสิทธิและมรดกสิทธิแบ่งแปลงดังกล่าว กรณีมีการเปลี่ยนงานรังวัดระบบกลุ่ม หรือระวางสมมุติเป็นระบบระวาง UTM ซึ่งทำให้เนื้อที่เปลี่ยนไปจากเดิมโดยไม่ได้เปลี่ยนตัวผู้ยื่นคำขอเข้าทำประโยชน์แต่ประการใด

**ระเบียบวาระที่ 4 เรื่องเพื่อพิจารณา**

 **เรื่องที่ 4.1 พิจารณาอนุญาตการคัดเลือกเกษตรกรให้เข้าทำประโยชน์ในเขตปฏิรูปที่ดิน**

 **(แปลงเกษตรกรรม)**

**เรื่องเดิม**

เลขานุการฯ ได้ชี้แจงว่า ปีงบประมาณ 2562 สำนักงานการปฏิรูปที่ดินจังหวัดเพชรบูรณ์ (ส.ป.ก.เพชรบูรณ์) ได้มีแผนการจัดที่ดินให้เกษตรกรเข้าทำประโยชน์ในเขตปฏิรูปที่ดินท้องที่อำเภอต่างๆ ของ จังหวัดเพชรบูรณ์ จำนวน 3,500 ไร่

**ข้อเท็จจริง**

1. สำนักงานการปฏิรูปที่ดินจังหวัดเพชรบูรณ์ (ส.ป.ก.เพชรบูรณ์) ได้สอบสวนสิทธิผู้ยื่นคำขอและถือครองที่ดินในเขตปฏิรูปที่ดิน ตามโครงการต่าง ๆ ของแต่ละอำเภอในจังหวัดเพชรบูรณ์ และได้นำเสนอคณะอนุกรรมการคัดเลือกเกษตรกรเข้าทำประโยชน์ในเขตปฏิรูปที่ดินระดับอำเภอ (คปอ.) จำนวน 2 อำเภอ ดังนี้

|  |  |  |  |
| --- | --- | --- | --- |
| * อำเภอหนองไผ่
 | 75 ราย |  84 แปลง | เนื้อที่ประมาณ 1,365-2-89 ไร่ |
| * อำเภอบึงสามพัน
 |  58 ราย |  65 แปลง | เนื้อที่ประมาณ 1,073-1-38 ไร่ |
| **รวมทั้งสิ้น** |  **133 ราย** | **149 แปลง** | **เนื้อที่ประมาณ 2,439-0-27 ไร่** |

2. คณะอนุกรรมการปฏิรูปที่ดินอำเภอหนองไผ่ ได้พิจารณาการตรวจสอบคุณสมบัติและคัดเลือกเกษตรกรเข้าทำประโยชน์ ในการประชุมครั้งที่ 1/2562 เมื่อวันที่ 13 พฤษภาคม 2562 ได้มีมติให้ความเห็นชอบให้เกษตรกรเข้าทำประโยชน์ในเขตปฏิรูปที่ดินอำเภอหนองไผ่ แปลงเกษตรกรรม รวม 75 ราย 84 แปลงเนื้อที่ 1,365-2-89 ไร่

3. คณะอนุกรรมการปฏิรูปที่ดินอำเภอบึงสามพัน ได้พิจารณาการตรวจสอบคุณสมบัติและคัดเลือกเกษตรกรเข้าทำประโยชน์ ในการประชุมครั้งที่ 1/2562เมื่อวันที่ 14 พฤษภาคม 2562 ได้มีมติให้ความเห็นชอบให้เกษตรกรเข้าทำประโยชน์ในเขตปฏิรูปที่ดินอำเภอบึงสามพันแปลงเกษตรกรรม รวม 58 ราย 65 แปลงเนื้อที่ 1,073-1-38 ไร่

**กฎหมายและระเบียบที่เกี่ยวข้อง**

พระราชบัญญัติการปฏิรูปที่ดินเพื่อเกษตรกรรม พ.ศ.2518 และที่แก้ไขเพิ่มเติม (ฉบับที่ 2) พ.ศ.2519 และ (ฉบับที่ 3) พ.ศ. 2532 มาตรา 4 “เกษตรกร” หมายความว่า ผู้ประกอบอาชีพเกษตรกรรม เป็นหลัก โดยพิจารณาจากการใช้เวลาส่วนใหญ่ในรอบปีเพื่อประกอบเกษตรกรรมในท้องถิ่นนั้น และให้หมายความรวมถึงบุคคลผู้ยากจนหรือผู้จบการศึกษาทางเกษตรกรรม หรือผู้เป็นบุตรของเกษตรกร บรรดาซึ่งไม่มีที่ดินเพื่อเกษตรกรรมเป็นของตนเอง และประสงค์จะประกอบอาชีพเกษตรกรรมเป็นหลัก ตามหลักเกณฑ์และเงื่อนไขที่กำหนดในพระราชกฤษฎีกา

มาตรา 30 บรรดาที่ดินหรืออสังหาริมทรัพย์ที่ ส.ป.ก. ได้มาให้ ส.ป.ก. มีอำนาจจัดให้เกษตรกรหรือสถาบันเกษตรกรได้ตามหลักเกณฑ์ วิธีการ และเงื่อนไขที่คณะกรรมการกำหนดทั้งนี้ตามขนาดการถือครองในที่ดินดังกล่าว ต่อไปนี้

1...จำนวนที่ดินไม่เกินห้าสิบไร่ สำหรับเกษตรกร และบุคคลในครอบครัวเดียวกัน ซึ่งประกอบเกษตรกรรมอย่างอื่น นอกจากเกษตรกรรมเลี้ยงสัตว์ใหญ่ตาม (2)

2..จำนวนที่ดินไม่เกินหนึ่งร้อยไร่ สำหรับเกษตรกร และบุคคลในครอบครัวเดียวกันซึ่งใช้ประกอบเกษตรกรรมเลี้ยงสัตว์ใหญ่ตามที่รัฐมนตรีว่าการกระทรวงเกษตรและสหกรณ์ประกาศกำหนด

ระเบียบคณะกรรมการปฏิรูปที่ดินเพื่อเกษตรกรรม ว่าด้วยหลักเกณฑ์ วิธีการและเงื่อนไขในการคัดเลือกเกษตรกร ซึ่งจะมีสิทธิได้รับที่ดินจากการปฏิรูปที่ดินเพื่อเกษตรกรรม พ.ศ.2535 ซึ่งสรุปสาระสำคัญเป็นหลักการในการพิจารณาคัดเลือกเกษตรกร ดังนี้

หลักเกณฑ์ในการพิจารณาครั้งนี้เป็นการพิจารณาอนุญาตสำหรับผู้ถือครองทำประโยชน์อยู่เดิมโดยพิจารณาตามระเบียบคณะกรรมการปฏิรูปที่ดินเพื่อเกษตรกรรม ข้อ 4 (1) ข้อ 6 ข้อ 8 (1) ข้อ 9 และข้อ 11 ของระเบียบเป็นหลัก

ข้อ 4 (1) “เกษตรกร” หมายถึง ผู้ประกอบอาชีพเกษตรกรมเป็นหลัก โดยพิจารณาจากการดูแลทำประโยชน์ และใช้เวลาส่วนใหญ่ในรอบปี เพื่อประกอบเกษตรกรรมในท้องที่นั้น ๆ ทั้งนี้เกษตรกรประเภทนี้ตามกฎหมายมิได้กำหนดต้องเป็นเกษตรกรยากจน แต่อย่างไรก็ตาม โดยบทนิยามมีคำว่าการปฏิรูปที่ดินเพื่อเกษตรกรรม ในมาตรา 4 เป็นที่เข้าใจว่าเป็นการจัดที่ดินให้แก่เกษตรกรผู้ไม่มีที่ดินเป็นของตนเอง หรือมีที่ดินเล็กน้อยไม่เพียงพอแก่การครองชีพ

ตามระเบียบคณะกรรมการปฏิรูปที่ดินเพื่อเกษตรกรรมว่าด้วยหลักเกณฑ์ วิธีการ และเงื่อนไขในการคัดเลือกเกษตรกร ซึ่งจะมีสิทธิได้รับที่ดินจากการปฏิรูปที่ดินเพื่อเกษตรกรรม พ.ศ.2535 และฉบับแก้ไขเพิ่มเติม

ข้อ 6 เกษตรกรผู้ซึ่งมีคุณสมบัติดังต่อไปนี้

(1) มีสัญชาติไทย

(2) บรรลุนิติภาวะหรือเป็นหัวหน้าครอบครัว

(3) มีความประพฤติดีและซื่อสัตย์สุจริต

1. มีร่างกายสมบูรณ์ ขยันขันแข็ง และสามารถประกอบการเกษตรได้
2. ไม่เป็นคนวิกลจริตหรือฟั่นเฟือนไม่สมประกอบ
3. ไม่มีที่ดินเพื่อประกอบเกษตรกรรมเป็นของตนเองหรือของบุคคลในครอบครัว

เดียวกัน หรือมีที่ดินเพียงเล็กน้อย แต่ไม่เพียงพอแก่การประกอบเกษตรกรรมเพื่อเลี้ยงชีพ

1. เป็นผู้ยินยอมปฏิบัติตามระเบียบ ข้อบังคับ และเงื่อนไขที่คณะกรรมการปฏิรูป

ที่ดินเพื่อเกษตรกรรม และค*ณะกรรมการปฏิรูปที่ดินจังหวัดกำหนด*

ข้อ 8 เกษตรกรผู้ที่ได้รับการพิจารณาคัดเลือกเข้าทำประโยชน์ในที่ดินในเขตปฏิรูปที่ดินได้ต้องเป็น

 (1)..เกษตรกรผู้ถือครองที่ดินของรัฐหรือเกษตรกรผู้เช่าที่ดินมาดำเนินการปฏิรูปที่ดินเพื่อเกษตรกรรมและเป็นผู้ทำกินในที่ดินนั้น

 ข้อ 9 การคัดเลือกและจัดเกษตรกรเข้าทำกินในที่ดินตามแปลงที่กำหนด ให้ดำเนินการให้แล้วเสร็จภายในหนึ่งร้อยแปดสิบวันนับแต่วันประกาศ

 ข้อ 11 ให้คณะกรรมการปฏิรูปที่ดินจังหวัด ประกาศผลการคัดเลือกเกษตรกรตาม ข้อ 9 โดยมีแผนผังการจัดแปลงที่ดินที่คณะกรรมการปฏิรูปที่ดินเพื่อเกษตรกรรม ได้ให้ความเห็นชอบแล้วประกอบ (ถ้ามี) และมีบัญชีรายชื่อเกษตรกรผู้ได้รับการคัดเลือก และได้รับที่ดินทำกินด้วย ประกาศดังกล่าวให้ปิดไว้ ณ ศาลากลางจังหวัด สำนักงานการปฏิรูปที่ดินจังหวัด ที่ว่าการอำเภอหรือกิ่งอำเภอที่ทำการกำนันแห่งท้องที่ และที่ชุมชน ในท้องที่ซึ่งได้มีพระราชกฤษฎีกากำหนดเขตปฏิรูปที่ดินนั้น แห่งละหนึ่งฉบับ

**ความเห็นของ ส.ป.ก.เพชรบูรณ์**

 ส.ป.ก.เพชรบูรณ์ เห็นว่าเกษตรกรผู้ยื่นคำขอเข้าทำประโยชน์ในเขตปฏิรูปที่ดินเป็นเกษตรกร ที่มีคุณสมบัติถูกต้องตามกฎหมาย และระเบียบของ ส.ป.ก. และได้ผ่านการเห็นชอบคณะอนุกรรมการปฏิรูปที่ดิน อำเภอหนองไผ่ และอำเภอบึงสามพัน ในการประชุม ครั้งที่ 1/2562 เมื่อวันที่ 13 และ 14 พฤษภาคม 2562 มาเรียบร้อยแล้ว

**ประเด็นที่นำเสนอ**

 1. เพื่อพิจารณาอนุญาตให้เกษตรกรเข้าทำประโยชน์ในเขตปฏิรูปที่ดิน แปลงเกษตรกรรม รวม 133 ราย 149 แปลง เนื้อที่ประมาณ 2,439 - 0 - 27 ไร่ จำนวน 2 อำเภอ ดังนี้

|  |  |  |  |
| --- | --- | --- | --- |
| * อำเภอหนองไผ่
 | 75 ราย | 84 แปลง เนื้อที่ประมาณ | 1,365-2-89 ไร่ |
| * อำเภอบึงสามพัน
 | 58 ราย | 65 แปลง เนื้อที่ประมาณ | 1,073-1-38 ไร่ |
| **รวมทั้งสิ้น** |  **133 ราย** | **149 แปลง เนื้อที่ประมาณ** | **2,439-0-27 ไร่** |

(ตามบัญชีรายชื่อแนบมาพร้อมนี้)

2. พิจารณาเห็นชอบในหลักการ กรณีต้องมีการเปลี่ยนงานรังวัดระบบกลุ่ม หรืองานระวางสมมติ เป็นระบบระวาง UTM อันอาจทำให้เนื้อที่เปลี่ยนแปลงไปจากเดิมโดยไม่ได้เปลี่ยนตัวผู้ยื่นคำขอเข้าทำประโยชน์แต่ประการใด โดยให้เห็นชอบตามเนื้อที่ซึ่งได้จากการรังวัดระวาง UTM ดังกล่าว

3. ขออนุมัติหลักการให้ ส.ป.ก.เพชรบูรณ์ สามารถแก้ไขข้อผิดพลาดคลาดเคลื่อนในบัญชีคัดเลือกเกษตรกรจากการพิมพ์ผิด โดยมิได้เป็นการเปลี่ยนแปลงตัวเกษตรกรแต่ประการใด และกรณีมีการรังวัดที่ดินคลาดเคลื่อนออกนอกเขตปฏิรูปที่ดิน ให้ ส.ป.ก.เพชรบูรณ์ สามารถแก้ไขเนื้อที่ และรูปแปลงให้อยู่เฉพาะในเขตปฏิรูปที่ดินได้

**มติที่ประชุม**

1. อนุญาตให้เกษตรกรเข้าทำประโยชน์ในเขตปฏิรูปที่ดิน แปลงเกษตรกรรม รวม 133 ราย 149 แปลง เนื้อที่ประมาณ 2,439-0-27 ไร่ จำนวน 2 อำเภอ ดังนี้

|  |  |  |  |
| --- | --- | --- | --- |
| * อำเภอหนองไผ่
 | 75 ราย | 84 แปลง เนื้อที่ประมาณ | 1,365-2-89 ไร่ |
| * อำเภอบึงสามพัน
 | 58 ราย | 65 แปลง เนื้อที่ประมาณ | 1,073-1-38 ไร่ |
| **รวมทั้งสิ้น** |  **133 ราย** | **149 แปลง เนื้อที่ประมาณ** | **2,439-0-27 ไร่** |

(ตามบัญชีรายชื่อแนบมาพร้อมนี้)

2. เห็นชอบในหลักการ กรณีต้องมีการเปลี่ยนงานรังวัดระบบกลุ่ม หรืองานระวางสมมติ เป็นระบบระวาง UTM อันอาจทำให้เนื้อที่เปลี่ยนแปลงไปจากเดิมโดยไม่ได้เปลี่ยนตัวผู้ยื่นคำขอเข้าทำประโยชน์แต่ประการใด โดยให้เห็นชอบตามเนื้อที่ซึ่งได้จากการรังวัดระวาง UTM ดังกล่าว

3. เห็นชอบอนุมัติหลักการให้ ส.ป.ก.เพชรบูรณ์ สามารถแก้ไขข้อผิดพลาดคลาดเคลื่อนในบัญชีคัดเลือกเกษตรกรจากการพิมพ์ผิด โดยมิได้เป็นการเปลี่ยนแปลงตัวเกษตรกรแต่ประการใด และกรณีมีการรังวัดที่ดินคลาดเคลื่อนออกนอกเขตปฏิรูปที่ดิน ให้ ส.ป.ก.เพชรบูรณ์ สามารถแก้ไขเนื้อที่ และรูปแปลงให้อยู่เฉพาะในเขตปฏิรูปที่ดินได้

**เรื่องที่ ๔.2 พิจารณาอนุญาตการคัดเลือกเกษตรกรให้เข้าทำประโยชน์ในเขตปฏิรูปที่ดินที่ดินชุมชน (ที่อยู่อาศัย)**

**เรื่องเดิม**

 เลขานุการฯ ได้ชี้แจงว่าสำนักงานการปฏิรูปที่ดินจังหวัดเพชรบูรณ์ (ส.ป.ก.เพชรบูรณ์) มีแผนดำเนินการจัดที่ดิน แปลงชุมชนอยู่อาศัยจำนวน 300 แปลง ในเขตปฏิรูปที่ดินจังหวัดเพชรบูรณ์

**ข้อเท็จจริง**

1. สำนักงานการปฏิรูปที่ดินจังหวัดเพชรบูรณ์ (ส.ป.ก.เพชรบูรณ์) ได้สอบสวนสิทธิผู้ยื่นคำขอและถือครองที่ดินในเขตปฏิรูปที่ดินตามโครงการต่างๆ ของแต่ละอำเภอในจังหวัดเพชรบูรณ์ และได้นำเสนอคณะอนุกรรมการคัดเลือกเกษตรกรเข้าทำประโยชน์ในเขตปฏิรูปที่ดินระดับอำเภอ (คปอ.) จำนวน 2 อำเภอ ดังนี้

|  |  |  |  |
| --- | --- | --- | --- |
| * อำเภอหนองไผ่
 | 29 ราย |  29 แปลง เนื้อที่ประมาณ | 28-3-43 ไร่ |
| * อำเภอบึงสามพัน
 | 29 ราย |  29 แปลง เนื้อที่ประมาณ | 30-1-63 ไร่ |
| **รวมทั้งสิ้น** | **58 ราย** |  **59 แปลง เนื้อที่ประมาณ** | **59-1-06 ไร่** |

2. คณะอนุกรรมการปฏิรูปที่ดินอำเภอหนองไผ่ ได้พิจารณาการตรวจสอบคุณสมบัติและคัดเลือกเกษตรกรเข้าทำประโยชน์ ในการประชุมครั้งที่ 1/2562 เมื่อวันที่ 13 พฤษภาคม 2562 ได้มีมติให้ความเห็นชอบให้เกษตรกรเข้าทำประโยชน์ในเขตปฏิรูปที่ดินอำเภอหนองไผ่ แปลงชุมชนอยู่อาศัย รวม 29 ราย 29 แปลงเนื้อที่ ประมาณ 28-3-43 ไร่

3. คณะอนุกรรมการปฏิรูปที่ดินอำเภอบึงสามพัน ได้พิจารณาการตรวจสอบคุณสมบัติและคัดเลือกเกษตรกรเข้าทำประโยชน์ ในการประชุมครั้งที่ 1/2562 เมื่อวันที่ 14 พฤษภาคม 2562 ได้มีมติให้ความเห็นชอบให้เกษตรกรเข้าทำประโยชน์ในเขตปฏิรูปที่ดินอำเภอบึงสามพัน แปลงชุมชนอยู่อาศัย รวม 29 ราย 29 แปลงเนื้อที่ประมาณ 30-1-63 ไร่

**กฎหมายและระเบียบ**

 พระราชบัญญัติการปฏิรูปที่ดินเพื่อเกษตรกรรม พ.ศ.2518 และที่แก้ไขเพิ่มเติม (ฉบับที่ 2) พ.ศ.2519 และ(ฉบับที่ 3) พ.ศ. 2532 มาตรา 4 ในพระราชบัญญัตินี้ “การปฏิรูปที่ดินเพื่อเกษตรกรรม” หมายความว่า การปรับปรุงเกี่ยวกับสิทธิและการถือครองในที่ดินเพื่อเกษตรกรรม รวมตลอดถึงการจัดที่อยู่อาศัยในที่ดินเพื่อเกษตรกรรมนี้ ฯลฯ เพื่อจัดให้แก่เกษตรกรผู้ไม่มีที่ดินของตนเอง หรือเกษตรกรที่มีที่ดินเล็กน้อยไม่เพียงพอแก่การครองชีพ ฯลฯ

 “เกษตรกร” หมายความว่า ผู้ประกอบอาชีพเกษตรกรรมเป็นหลัก โดยพิจารณาจากการใช้เวลาส่วนใหญ่ในรอบปีเพื่อประกอบเกษตรกรรมในท้องถิ่นนั้น และให้หมายความรวมถึงบุคคลผู้ยากจนหรือผู้จบการศึกษาทางเกษตรกรรม หรือผู้เป็นบุตรของเกษตรกร บรรดาซึ่งไม่มีที่ดินเพื่อเกษตรกรรมเป็นของตนเอง และประสงค์จะประกอบอาชีพเกษตรกรรมเป็นหลัก ตามหลักเกณฑ์และเงื่อนไขที่กำหนดในพระราชกฤษฎีกาด้วย

ระเบียบคณะกรรมการปฏิรูปที่ดินเพื่อเกษตรกรรมว่าด้วยหลักเกณฑ์ วิธีการ และเงื่อนไขในการคัดเลือกเกษตรกร ซึ่งจะมีสิทธิได้รับที่ดินจากการปฏิรูปที่ดินเพื่อเกษตรกรรม พ.ศ.2535 และฉบับแก้ไขเพิ่มเติม

ข้อ 6 เกษตรกรผู้ซึ่งมีคุณสมบัติดังต่อไปนี้

 (1) มีสัญชาติไทย

 (2) บรรลุนิติภาวะหรือเป็นหัวหน้าครอบครัว

(3) มีความประพฤติดีและซื่อสัตย์สุจริต

1. มีร่างกายสมบูรณ์ ขยันขันแข็ง และสามารถประกอบการเกษตรได้
2. ไม่เป็นคนวิกลจริตหรือฟั่นเฟือนไม่สมประกอบ
3. ไม่มีที่ดินเพื่อประกอบเกษตรกรรมเป็นของตนเองหรือของบุคคลในครอบครัวเดียวกัน

หรือมีที่ดินเพียงเล็กน้อย แต่ไม่เพียงพอแก่การประกอบเกษตรกรรมเพื่อเลี้ยงชีพ

1. เป็นผู้ยินยอมปฏิบัติตามระเบียบ ข้อบังคับ และเงื่อนไขที่คณะกรรมการปฏิรูปที่ดิน

เพื่อเกษตรกรรม และค*ณะกรรมการปฏิรูปที่ดินจังหวัดกำหนด*

ข้อ 8 เกษตรกรผู้ที่ได้รับการพิจารณาคัดเลือกเข้าทำประโยชน์ในที่ดินในเขตปฏิรูปที่ดินได้ต้องเป็น

 (1)..เกษตรกรผู้ถือครองที่ดินของรัฐหรือเกษตรกรผู้เช่าที่ดินมาดำเนินการปฏิรูปที่ดินเพื่อเกษตรกรรมและเป็นผู้ทำกินในที่ดินนั้น

 ตามมติคณะกรรมการปฏิรูปที่ดินเพื่อเกษตรกรรม (คปก.)ครั้งที่1/2543 เมื่อวันที่ 8 มีนาคม 2543 ครั้งที่ 8/2544 เมื่อวันที่ 6 ธันวาคม 2544 และครั้งที่ 2/2546 เมื่อวันที่ 14 กุมภาพันธ์ 2546 ได้กำหนดหลักเกณฑ์ วิธีการจัดที่ดินชุมชนในพื้นที่ปฏิรูปที่ดิน ดังนี้

1...จัดที่ดินให้เกษตรอยู่อาศัย โดยให้สิทธิอนุญาตให้เข้าทำประโยชน์ในเขตปฏิรูปที่ดินอยู่อาศัย (ส.ป.ก.4-01) ตามมาตรา 4

2...อยู่ในเขตดำเนินการปฏิรูปที่ดิน

3...จำนวนเนื้อที่ที่ดินที่จะจัดให้ โดยกำหนดจำนวนพื้นที่ที่ถือครองสูงสุดสำหรับที่อยู่อาศัยให้ ไม่เกิน 2 งาน และหากมีความจำเป็นที่จะต้องใช้ที่อยู่อาศัยเกินกว่ากำหนดก็ให้เป็นอำนาจของคณะกรรมการปฏิรูปที่ดินจังหวัดในการพิจารณาอนุญาตโดยแสดงเหตุผลความจำเป็นสำหรับจำนวนเนื้อที่ที่ดินที่จะจัดให้ตามประเภทของกิจการตาม ประกาศกระทรวงฯ ข้อ 1.5 ตามมาตรา 30 ให้จัดที่ดินตามเหตุผลและความจำเป็นในการใช้ประโยชน์ในที่ดินของกิจการที่ประกอบการโดยพิจารณาจากประเภทของกิจการ ทุนในการประกอบการ ความสามารถในการดำเนินการ

4...หลักเกณฑ์การพิจารณาของคณะกรรมการปฏิรูปที่ดินจังหวัด คือ จำนวนที่อยู่อาศัยต้องเหมาะสมกับสภาวะความจำเป็นของท้องถิ่นนั้น

5...จัดที่ดินอยู่อาศัยให้เกษตรกรซึ่งได้รับ ส.ป.ก. 4-01 แล้ว ไม่ต้องคัดเลือกเกษตรกรผู้นั้นอีกแต่หากยังไม่ได้รับ ส.ป.ก. 4-01 ในแปลงเกษตรกรรมต้องพิจารณาคุณสมบัติความเป็นเกษตรกรตามระเบียบ

**ความเห็นของ ส.ป.ก.เพชรบูรณ์**

 ส.ป.ก.เพชรบูรณ์ เห็นว่าเกษตรกรผู้ยื่นคำขอเข้าทำประโยชน์ในเขตปฏิรูปที่ดินเป็นเกษตรกรที่มีคุณสมบัติถูกต้องตามกฎหมาย และระเบียบของ ส.ป.ก.และได้ผ่านการเห็นชอบคณะอนุกรรมการปฏิรูปที่ดิน อำเภอหนองไผ่ และอำเภอบึงสามพัน ในการประชุม ครั้งที่ 1/2562 เมื่อวันที่ 13 และ 14 พฤษภาคม 2562 มาเรียบร้อยแล้ว

**ประเด็นที่นำเสนอ**

 1. เพื่อพิจารณาอนุญาตให้เกษตรกรเข้าทำประโยชน์ในเขตปฏิรูปที่ดิน แปลงชุมชนอยู่อาศัย รวม 58 ราย 58 แปลง เนื้อที่ประมาณ 59-1-06 ไร่ จำนวน 2 อำเภอ ดังนี้

|  |  |  |  |
| --- | --- | --- | --- |
| * อำเภอหนองไผ่
 | 29 ราย | 29 แปลง เนื้อที่ประมาณ | 28-3-43 ไร่ |
| * อำเภอบึงสามพัน
 | 29 ราย | 29 แปลง เนื้อที่ประมาณ | 30-1-63 ไร่ |
| **รวมทั้งสิ้น** | **58 ราย** | **58 แปลง เนื้อที่ประมาณ** | **59-1-06 ไร่** |

(ตามบัญชีรายชื่อแนบมาพร้อมนี้)

2. พิจารณาเห็นชอบในหลักการ กรณีต้องมีการเปลี่ยนงานรังวัดระบบกลุ่ม หรืองานระวางสมมติ เป็นระบบระวาง UTM อันอาจทำให้เนื้อที่เปลี่ยนแปลงไปจากเดิมโดยไม่ได้เปลี่ยนตัวผู้ยื่นคำขอเข้าทำประโยชน์แต่ประการใด โดยให้เห็นชอบตามเนื้อที่ซึ่งได้จากการรังวัดระวาง UTM ดังกล่าว

3. ขออนุมัติหลักการให้ ส.ป.ก.เพชรบูรณ์ สามารถแก้ไขข้อผิดพลาดคลาดเคลื่อนในบัญชีคัดเลือกเกษตรกรจากการพิมพ์ผิด โดยมิได้เป็นการเปลี่ยนแปลงตัวเกษตรกรแต่ประการใด และกรณีมีการรังวัดที่ดินคลาดเคลื่อนออกนอกเขตปฏิรูปที่ดิน ให้ ส.ป.ก.เพชรบูรณ์ สามารถแก้ไขเนื้อที่ และรูปแปลงให้อยู่เฉพาะในเขตปฏิรูปที่ดินได้

**มติที่ประชุม**

1. อนุญาตให้เกษตรกรเข้าทำประโยชน์ในเขตปฏิรูปที่ดิน แปลงชุมชนอยู่อาศัย รวม 58 ราย 58 แปลง เนื้อที่ประมาณ 59-1-06 ไร่ จำนวน 2 อำเภอ ดังนี้

|  |  |  |  |
| --- | --- | --- | --- |
| * อำเภอหนองไผ่
 | 29 ราย | 29 แปลง เนื้อที่ประมาณ | 28-3-43 ไร่ |
| * อำเภอบึงสามพัน
 | 29 ราย | 29 แปลง เนื้อที่ประมาณ | 30-1-63 ไร่ |
| **รวมทั้งสิ้น** |  **58 ราย** | **58 แปลง เนื้อที่ประมาณ** | **59-1-06 ไร่** |

(ตามบัญชีรายชื่อแนบมาพร้อมนี้)

2. เห็นชอบในหลักการ กรณีต้องมีการเปลี่ยนงานรังวัดระบบกลุ่ม หรืองานระวางสมมติ เป็นระบบระวาง UTM อันอาจทำให้เนื้อที่เปลี่ยนแปลงไปจากเดิมโดยไม่ได้เปลี่ยนตัวผู้ยื่นคำขอเข้าทำประโยชน์แต่ประการใด โดยให้เห็นชอบตามเนื้อที่ซึ่งได้จากการรังวัดระวาง UTM ดังกล่าว

3. เห็นชอบอนุมัติหลักการให้ ส.ป.ก.เพชรบูรณ์ สามารถแก้ไขข้อผิดพลาดคลาดเคลื่อนในบัญชีคัดเลือกเกษตรกรจากการพิมพ์ผิด โดยมิได้เป็นการเปลี่ยนแปลงตัวเกษตรกรแต่ประการใด และกรณีมีการรังวัดที่ดินคลาดเคลื่อนออกนอกเขตปฏิรูปที่ดิน ให้ ส.ป.ก.เพชรบูรณ์ สามารถแก้ไขเนื้อที่ และรูปแปลงให้อยู่เฉพาะในเขตปฏิรูปที่ดินได้

**เรื่องที่ 4.3 การโอนสิทธิและการตกทอดทางมรดกสิทธิให้แก่เกษตรกรเข้าทำประโยชน์ในเขตปฏิรูปที่ดิน**

**จังหวัดเพชรบูรณ์ (ที่ดินของรัฐ)**

**เรื่องเดิม**

เลขานุการฯ ได้รายงานว่า ในปีงบประมาณ 2562 มีเกษตรกรผู้ได้รับอนุญาตให้เข้าทำประโยชน์ในเขตปฏิรูปที่ดินจังหวัดเพชรบูรณ์ ได้ยื่นคำร้องขอโอนสิทธิและรับมรดกสิทธิการเข้าทำประโยชน์ในเขตปฏิรูปที่ดินให้แก่ทายาท รวม 9 อำเภอ ได้แก่ อำเภอศรีเทพ อำเภอวิเชียรบุรี อำเภอบึงสามพัน อำเภอหนองไผ่ อำเภอวังโป่ง อำเภอชนแดน อำเภอหล่มสัก อำเภอหล่มเก่า และอำเภอเมืองเพชรบูรณ์ จังหวัดเพชรบูรณ์จำนวน 102 ราย 106 แปลงเนื้อที่ประมาณ 1,028-3-24 ไร่ ดังนี้

1. โอนสิทธิเต็มแปลง
* ผู้โอน จำนวน 20 ราย 20 แปลง เนื้อที่ประมาณ 164-2-32 ไร่
* ผู้รับโอน จำนวน 20 ราย 20 แปลง เนื้อที่ประมาณ 164-2-32 ไร่
1. โอนสิทธิแบ่งแปลง
* ผู้โอน จำนวน 10 ราย 10 แปลง เนื้อที่ประมาณ 259-2-80 ไร่
* ผู้รับโอน จำนวน 26 ราย 25 แปลง เนื้อที่ประมาณ 259-2-80 ไร่
1. ตกทอดทางมรดกสิทธิเต็มแปลง
* เจ้ามรดก จำนวน 23 ราย 31 แปลง เนื้อที่ประมาณ 319-2-17 ไร่
* ผู้รับมรดก จำนวน 26 ราย 31 แปลง เนื้อที่ประมาณ 319-2-17 ไร่
1. ตกทอดทางมรดกสิทธิแบ่งแปลง
* เจ้ามรดก จำนวน 9 ราย 9 แปลง เนื้อที่ประมาณ 284-3-95 ไร่
* ผู้รับมรดก จำนวน 30 ราย 30 แปลง เนื้อที่ประมาณ 284-3-95 ไร่

**ข้อเท็จจริง**

ส.ป.ก.เพชรบูรณ์ ได้ตรวจสอบเอกสารตามคำขอกับพยานหลักฐานการสอบสวนสิทธิของผู้ขอรับ

มรดกสิทธิการเข้าทำประโยชน์ ปรากฏข้อเท็จจริงดังนี้

1...ผู้ยื่นคำขอรับมรดกสิทธิการเข้าทำประโยชน์เป็นผู้มีคุณสมบัติเป็นเกษตรกร และเป็นผู้ไม่มีที่ดินทำกินเป็นของตนเองเพียงพอแก่การครองชีพอยู่ก่อนแล้ว หรือเป็นผู้ไม่ได้รับการจัดที่ดินจาก ส.ป.ก. หรือได้รับการจัดที่ดินจาก ส.ป.ก. อยู่ก่อนแล้วและเนื้อที่ตกทอดทางมรดกรวมกันกับที่ดินที่มีอยู่เดิมรวมกันแล้ว ไม่เกิน 50 ไร่ ตามมาตรา 30 (1) แห่งพระราชบัญญัติการปฏิรูปที่ดินเพื่อเกษตรกรรม พ.ศ.2518 และที่แก้ไขเพิ่มเติม

2...เกษตรกรผู้ขอรับมรดกสิทธิ ถือว่าเป็นเกษตรกรผู้ได้รับการคัดเลือกจากคณะกรรมการปฏิรูปที่ดินเพื่อเกษตรกรรม ตามนัยมาตรา 19 (7) แห่งพระราชบัญญัติการปฏิรูปที่ดินเพื่อเกษตรกรรม พ.ศ. 2518

**กฎหมายและระเบียบที่เกี่ยวข้อง**

1. มติคณะกรรมการปฏิรูปที่ดินเพื่อเกษตรกรรม (คปก.) ในคราวประชุมครั้งที่7/2544 เมื่อวันที่ 8 พฤศจิกายน พ.ศ.2544 ได้กำหนดหลักเกณฑ์ในการพิจารณาการโอนและการตกทอดทางมรดกสิทธิการเข้าทำประโยชน์ ดังนี้

 ข้อ 3 ให้คณะกรรมการปฏิรูปที่ดินจังหวัดเป็นผู้มีอำนาจพิจารณาอนุมัติการโอนสิทธิและการตกทอดทางมรดกสิทธิการเข้าทำประโยชน์ในที่ดิน ต่อไปนี้

 3.1 การโอนสิทธิที่ดินที่ได้รับสิทธิการเข้าทำประโยชน์ให้แก่บุตรที่บรรลุนิติภาวะของผู้ได้ รับสิทธิการเข้าทำประโยชน์มากกว่าหนึ่งคน และเป็นกรณีที่พิจารณาเห็นว่าเป็นที่ดินที่มีขนาดแบ่งแยกได้และเพียงพอแก่การครองชีพ

 3.2 การตกทอดทางมรดกสิทธิ

 3.2.1 การตกทอดทางมรดกสิทธิการเข้าทำประโยชน์ กรณีบุตรหลายคนขอรับมรดกสิทธิโดยขอให้แบ่งแยกที่ดินและที่ดินดังกล่าวสามารถแบ่งได้เพียงพอแก่การครองชีพ ก็ให้จัดให้แก่บุคคลเหล่านั้นตามส่วนที่ตกลงกัน

 3.2.2 ในกรณีตาม 3.2.1 หากพิจารณาเห็นว่าที่ดินที่ไม่สามารถแบ่งแยกได้ให้มีอำนาจกำหนดเกษตรกรผู้เป็นบุตรเพียงรายเดียวเท่านั้น ที่จะได้รับสิทธิการเข้าทำประโยชน์ในที่ดินดังกล่าว

3.3 การโอนหรือการตกทอดทางมรดกสิทธิการเข้าทำประโยชน์ให้แก่ทายาท ดังนี้

 1) บิดา มารดา ของเกษตรกร

 2) พี่น้องร่วมบิดามารดาเดียวกันของเกษตรกร

 3) พี่น้องร่วมบิดา หรือร่วมมารดาเดียวกันของเกษตรกร

 4) หลานของเกษตรกร

 3.4 กรณีมีเหตุผลและความจำเป็น ทั้งมิได้เป็นการหลีกเลี่ยงข้อห้ามโอนสิทธิ หรือแบ่งแยกสิทธิตามกฎหมายปฏิรูปที่ดิน การโอนสิทธิแบ่งแยกสิทธิการเข้าทำประโยชน์ให้กับบุคคลอื่นเป็นกรณีพิเศษเฉพาะราย นอกเหนือจากบุคคลตามที่กำหนดข้างต้นได้แก่การโอนให้แก่คู่สมรสที่หย่าขาด

ข้อ 6 ให้ถือว่าเกษตรกรกผู้ได้รับสิทธิการเข้าทำประโยชน์ตามหลักเกณฑ์การโอนและการตกทอดทางมรดกสิทธิ ตามข้อ 3 เป็นเกษตรกรผู้ได้รับการคัดเลือกจากคณะกรรมการปฏิรูปที่ดินเพื่อเกษตรกรรมตามมาตรา 19 (7) แห่งการปฏิรูปที่ดินเพื่อเกษตรกรรม พ.ศ. 2518

2. ระเบียบคณะกรรมการปฏิรูปที่ดินเพื่อเกษตรกรรมว่าด้วยหลักเกณฑ์ วิธีการและเงื่อนไขในการคัดเลือกเกษตรกรซึ่งจะมีสิทธิได้รับที่ดินจากการปฏิรูปที่ดินเพื่อเกษตรกรรม พ.ศ.2535 แก้ไขเพิ่มเติม (ฉบับที่ 3)

**ความเห็น ส.ป.ก.เพชรบูรณ์**

ส.ป.ก.เพชรบูรณ์ ได้ตรวจสอบหลักฐาน สอบสวนสิทธิของผู้รับโอนสิทธิและทายาทผู้รับมรดกสิทธิดังกล่าวแล้วเห็นว่าผู้ขอรับโอนสิทธิ หรือรับมรดกสิทธิในที่ดินเป็นทายาท ซึ่งมีคุณสมบัติครบถ้วนตามระเบียบหลักเกณฑ์ และเงื่อนไขที่คณะกรรมการปฏิรูปที่ดินเพื่อเกษตรกรรม (คปก.) กำหนด เห็นควรอนุญาตให้โอนสิทธิ และรับมรดกสิทธิดังกล่าวได้ตามคำร้อง ดังนี้

1. อนุมัติให้รับโอนสิทธิเต็มแปลง จำนวน 20 ราย 20 แปลง เนื้อที่ประมาณ 164-2-32 ไร่

2. อนุมัติให้รับโอนสิทธิแบ่งแปลง จำนวน 26 ราย 25 แปลง เนื้อที่ประมาณ 259-2-80ไร่

3. อนุมัติให้รับมรดกสิทธิเต็มแปลง จำนวน 26 ราย 31 แปลง เนื้อที่ประมาณ 319-2-17 ไร่

4. อนุมัติให้รับมรดกสิทธิแบ่งแปลง จำนวน 30ราย 30 แปลง เนื้อที่ประมาณ 284-3-95 ไร่

 **รวมจำนวน 102 ราย 106 แปลง เนื้อที่ประมาณ 1,028-3-24 ไร่**

**ประเด็นที่นำเสนอเพื่อโปรดพิจารณา**

 อนุญาตให้ทายาทของเกษตรกรรับโอนสิทธิและรับมรดกสิทธิการเข้าทำประโยชน์ในเขตปฏิรูปที่ดิน ทั้งสิ้นจำนวน 102 ราย 106 แปลงเนื้อที่ประมาณ 1,028-3-24 ไร่

**มติที่ประชุม**

อนุญาตให้ทายาทของเกษตรกรรับโอนสิทธิ และรับมรดกสิทธิการเข้าทำประโยชน์ในเขตปฏิรูปที่ดิน ทั้งสิ้นจำนวน 102 ราย 106 แปลงเนื้อที่ประมาณ 1,028-3-24 ไร่

**เรื่องที่ 4.4 การขอโอนสิทธิการเช่าซื้อที่ดิน ให้แก่เกษตรกรเข้าทำประโยชน์ในเขตปฏิรูปที่ดินจังหวัดเพชรบูรณ์**

 **(ที่ดินเอกชน)**

**เรื่องเดิม**

เลขานุการฯ ได้รายงานว่า สำนักงานการปฏิรูปที่ดินจังหวัดเพชรบูรณ์ ได้มีการจัดหาที่ดินให้แก่เกษตรกร ตามโครงการปฏิรูปที่ดินแปลงใหญ่ ในพื้นที่เอกชน อำเภอชนแดน จังหวัดเพชรบูรณ์โดยการจัดให้เกษตรกรได้เช่าหรือเช่าซื้อที่ดินรวมจำนวน 92 ราย 92 แปลง จัดให้รายละ 10-0-00 ไร่ โดยโครงการเริ่มตั้งแต่ปีพ.ศ. 2546 เป็นต้นมา

**ข้อเท็จจริง**

มีเกษตรกรผู้ได้รับการจัดที่ดิน จาก ส.ป.ก.เพชรบูรณ์ โดยการเช่าซื้อตามโครงการปฏิรูปที่ดินแปลงใหญ่ ในพื้นที่เอกชน รายนางแววตา เศรษฐสิงห์ ได้ยื่นคำร้องขอโอนสิทธิการเช่าซื้อที่ดินให้แก่ นายสาธิต เศรษฐสิงห์(บุตร)

**ระเบียบ/ข้อกฎหมาย**

ระเบียบคณะกรรมการปฏิรูปที่ดินเพื่อเกษตรกรรม ว่าด้วยหลักเกณฑ์ วิธีการ และเงื่อนไขในการโอนและตกทอดทางมรดกสิทธิการเช่าซื้อที่ดินในเขตปฏิรูปที่ดินเพื่อเกษตรกรรม พ.ศ.2535 และแก้ไขเพิ่มเติม (ฉบับที่ 2) พ.ศ. 2536

ข้อ 4. ในระเบียบนี้

“ที่ดิน” หมายความรวมถึงอสังหาริมทรัพย์ที่อยู่ในที่ดินนั้นด้วย

“เกษตรกร” หมายความว่า เกษตรกรซึ่งเป็นผู้ได้รับสิทธิจากการปฏิรูปที่ดินเพื่อเกษตรกรรมโดยได้ทำสัญญาเช่าหรือเช่าซื้อที่ดินกับ ส.ป.ก.

“สิทธิการเช่า” หมายความว่า สิทธิตามสัญญาเช่าที่เกษตรกรทำไว้กับ ส.ป.ก.

“สิทธิการเช่าซื้อ” หมายความว่า สิทธิตามสัญญาเช่าซื้อที่เกษตรกรทำไว้กับ ส.ป.ก.

“ผู้โอน” หมายความว่า เกษตรกรผู้ประสงค์จะโอนสิทธิการเช่าหรือเช่าซื้อ

“ผู้รับโอน” หมายความว่า ทายาทผู้ประสงค์จะรับโอนสิทธิการเช่าหรือเช่าซื้อ

“ผู้รับมรดกสิทธิ” หมายความว่า ทายาทผู้ประสงค์จะรับมรดกสิทธิการเช่าหรือการเช่าซื้อ

“คู่สมรส” หมายความว่า ชายหรือหญิงที่อยู่กินกันด้วยกันฉันสามีภริยาโดยมิได้จดทะเบียนสมรสในขณะยื่นคำขอโอนสิทธิการเช่าซื้อ หรือขณะเจ้ามรดกถึงแก่ความตาย

“ทายาท” หมายความว่า สามีหรือภริยาหรือบุตรเครือญาติของเกษตรกร

“บุตร” หมายความว่า บุตรที่เกิดจากบิดามารดาไม่ได้จดทะเบียนสมรสกัน แต่บิดารับรองแล้ว และบุตรบุญธรรมของเกษตรกรด้วย

“เครือญาติ” หมายความว่า บุคคลดังต่อไปนี้

(1) บิดาหรือมารดาของเกษตรกร

(2) พี่น้องร่วมบิดามารดาเดียวกันของเกษตรกร

(3) พี่น้องร่วมบิดาหรือร่วมมารดาเดียวกันของเกษตรกร

(4) หลานของเกษตรกร

 ทั้งนี้ บุคคลตาม (2) หรือ (3) ต้องเป็นผู้ที่ประกอบเกษตรกรรมร่วมกับเกษตรกรในที่ดินแปลงนั้นมาแล้วไม่น้อยกว่าหกเดือน

 ข้อ 5 ที่ดินที่ ส.ป.ก. จัดให้เช่าหรือเช่าซื้อก่อนวันที่ระเบียบนี้ใช้บังคับ การโอนหรือการตกทอดทางมรดกของสิทธิการเช่าหรือเช่าซื้อ ให้ปฏิบัติตามระเบียบนี้ด้วย

ข้อ 7 เมื่อมีเหตุอันสมควร เกษตรกรจะโอนสิทธิการเช่าหรือเช่าซื้อให้แก่คู่สมรส หรือบุตรหรือเครือญาติได้ แต่จะต้องโอนให้แก่บุคคลเพียงรายเดียวเท่านั้น เว้นแต่ที่ดินจะมีเนื้อที่ที่สามารถแบ่งแยกได้และเพียงพอแก่การครองชีพซึ่งจะจะต้องไม่น้อยกว่าเนื้อที่ถือครองขั้นต่ำที่ คปจ.กำหนดไว้ และการแบ่งแยกไม่เป็นอุปสรรคแก่การประกอบเกษตรกรรมก็โอนให้แก่เกษตรกรดังกล่าวตามความประสงค์ของเกษตรกรได้

ข้อ 9 เมื่อผู้โอนมายื่นคำร้องต่อ ส.ป.ก.จังหวัด ให้เจ้าหน้าที่บันทึกถ้อยคำและเหตุผลความจำเป็นของผู้โอนและสอบสวนคุณสมบัติของผู้รับโอนพร้อมข้อเท็จจริงต่างๆ ที่เกี่ยวกับหลักเกณฑ์ที่กำหนด เพื่อเสนอ คปจ.พิจารณา

ข้อ 10 ผู้รับโอนต้องรับไปทั้งสิทธิและหน้าที่ของผู้โอน

**ความเห็นของ ส.ป.ก.เพชรบูรณ์**

1. ส.ป.ก.เพชรบูรณ์ ได้พิจารณาดำเนินการสอบสวน บันทึกถ้อยคำ ตรวจสอบเอกสารและพยานหลักฐานต่างๆ ของผู้โอนสิทธิและผู้รับสิทธิ ที่ได้ยื่นคำขอเพื่อประกอบการพิจารณาแล้ว เห็นว่าน่าเชื่อถือได้ และในกรณีการโอนสิทธิ ถ้าคู่สมรสยังมีชีวิตอยู่หรือมีบุตรหลายคน ก็ได้ให้ความยินยอมในการโอนสิทธิแล้ว

2. ได้สอบสวนสิทธิผู้รับโอนสิทธิเห็นว่าเป็นเกษตรกร มีคุณสมบัติครบถ้วนและเป็นผู้ไม่มีที่ดินทำกินเป็นของตนเอง หรือมีเพียงเล็กน้อยไม่เพียงพอแก่การครองชีพหรือเป็นผู้ไม่ได้รับการจัดที่ดินจาก ส.ป.ก. หรือได้รับการจัดที่ดินจาก ส.ป.ก. อยู่ก่อนแล้ว แต่เนื้อที่ที่ได้รับโอนสิทธิรวมกันแล้วไม่เกินขนาดการถือครองตามที่กฎหมายกำหนดไว้ ประกอบกับผู้ปกครองท้องที่ได้ให้คำรับรองผู้ขอรับโอนสิทธิแล้วว่าเป็นเกษตรกร มีคุณสมบัติถูกต้องครบถ้วนตามกฎหมาย และระเบียบของ ส.ป.ก.

**ประเด็นที่เสนอ**

เพื่อโปรดพิจารณาอนุญาตให้เกษตรกรในเขตปฏิรูปที่ดิน รายนางแววตา เศรษฐสิงห์ โอนสิทธิการเช่าซื้อที่ดินให้นายสาธิต เศรษฐสิงห์ ซึ่งเป็นทายาทเกษตรกร เป็นผู้รับโอนสิทธิการเช่าซื้อที่ดินจำนวน 1 ราย 1 แปลง เนื้อที่ 10-0-00 ไร่ (ตามรายละเอียด (ส.ป.ก.4-86) ที่แนบ)

**มติที่ประชุม**

อนุญาตให้เกษตรกรในเขตปฏิรูปที่ดิน รายนางแววตา เศรษฐสิงห์ โอนสิทธิการเช่าซื้อที่ดินให้ นายสาธิต เศรษฐสิงห์ ซึ่งเป็นทายาทเกษตรกร เป็นผู้รับโอนสิทธิการเช่าซื้อที่ดินจำนวน 1 ราย 1 แปลง เนื้อที่ 10-0-00 ไร่ (ตามรายละเอียด (ส.ป.ก.4-86) ที่แนบ)

**เรื่องที่ 4.5 การพิจารณาให้ความเห็นชอบให้ใช้ที่ดินเพื่อกิจการสาธารณูปโภคและกิจการอื่นๆ ในเขตปฏิรูปที่**ดิน

 **เรื่องที่ 4.5.1 สำนักงานพระพุทธศาสนาจังหวัดเพชรบูรณ์ ขอใช้ที่ดินในเขตปฏิรูปที่ดินเพื่อก่อสร้างวัดป่าคันธวังโสภาวนา**

**ข้อเท็จจริง**

เลขานุการฯ ได้ชี้แจงว่าสำนักงานพระพุทธศาสนาจังหวัดเพชรบูรณ์ มีความประสงค์ขอใช้ที่ดินในเขตปฏิรูปที่ดินจังหวัดเพชรบูรณ์ เพื่อก่อสร้างวัดป่าคันธวังโสภาวนา ที่ดินตั้งอยู่ที่ 9 ตำบลซับพุทรา อำเภอชนแดน จังหวัดเพชรบูรณ์ เนื้อที่ประมาณ 15-0-00 ไร่

**ระเบียบ/กฎหมาย**

ระเบียบคณะกรรมการปฏิรูปที่ดินเพื่อเกษตรกรรม ว่าด้วยการมอบหมายให้เลขาธิการสำนักงานการปฏิรูปที่ดินเพื่อเกษตรกรรมพิจารณาอนุญาตการใช้ที่ดินเพื่อกิจการสาธารณูปโภคและกิจการอื่นๆในเขตปฏิรูปที่ดิน พ.ศ. 2536

 ข้อ 4. ให้เลขาธิการสำนักงานการปฏิรูปที่ดินเพื่อเกษตรกรรม โดยความเห็นชอบของคณะกรรมการปฏิรูปที่ดินจังหวัดฯ มีอำนาจให้ใช้ที่ดินเพื่อกิจการสาธารณูปโภคและกิจการอื่น ๆ ในเขตปฏิรูปที่ดินได้ ตามหลักเกณฑ์ที่กำหนดในระเบียบนี้ ฯลฯ

 ข้อ 5 การให้ใช้ที่ดินเพื่อกิจการสาธารณูปโภคและกิจการอื่นๆ ตามระเบียบนี้ต้องเป็นการดำเนินการโดยส่วนราชการ รัฐวิสาหกิจ หน่วยงานของรัฐ หรือเอกชนที่ดำเนินการโดยไม่หวังผลกำไร

 ข้อ 8. การใช้ที่ดินเพื่อการศาสนา ให้ใช้ได้ตามจำนวนเนื้อที่ไม่เกิน 15 ไร่สำหรับการจัดตั้งศาสนสถานตามประเพณีนิยมแห่งท้องถิ่น

 ข้อ 17. การใช้ที่ดินเกินจำนวนที่กำหนดไว้ ให้เสนอคณะกรรมการปฏิรูปที่ดินเพื่อเกษตรกรรมพิจารณาตามความจำเป็นเพื่อกิจการนั้น

**ความเห็น ส.ป.ก.เพชรบูรณ์**

ส.ป.ก.เพชรบูรณ์ ได้ตรวจสอบคำขออนุญาตแล้วครบถ้วน การขออนุญาตอนุญาตสร้างวัดป่าคันธวังโสภาวนา เป็นการขอใช้เพื่อดำเนินการทางศาสนา เป็นศูนย์รวมจิตใจ เป็นรากฐานสำคัญของวัฒนธรรมและขนบธรรมเนียมประเพณีวิถีชีวิตของคนในชุมชน และไม่เป็นอุปสรรคในการดำเนินการปฏิรูปที่ดินเพื่อเกษตรกรรม จึงเห็นควรนำเสนอคณะกรรมการปฏิรูปที่ดินจังหวัดเพชรบูรณ์ พิจารณาให้ความเห็นชอบ

**ประเด็นที่เสนอ**

พิจารณาให้ความเห็นชอบในการขออนุญาตใช้ที่ดินเพื่อสร้างวัดป่าคันธวังโสภาวนา โดยไม่เรียกเก็บค่าตอบแทนการใช้ประโยชน์ในที่ดิน เนื่องจากการขออนุญาตใช้ที่ดินเป็นการขอใช้เพื่อดำเนินกิจการทางศาสนา และไม่เป็นอุปสรรคในการดำเนินการปฏิรูปที่ดินเพื่อเกษตรกรรม อีกทั้งยังเป็นประโยชน์ต่อเกษตรกร และประชาชนในท้องถิ่นเพื่อเสนอคณะกรรมการปฏิรูปที่ดินเพื่อเกษตรกรรม พิจารณาอนุญาตต่อไป

**มติที่ประชุม**

เห็นชอบในการขออนุญาตใช้ที่ดินเพื่อสร้างวัดป่าคันธวังโสภาวนา โดยไม่เรียกเก็บค่าตอบแทนการใช้ประโยชน์ในที่ดิน เนื่องจากการขออนุญาตใช้ที่ดินเป็นการขอใช้เพื่อดำเนินกิจการทางศาสนา และไม่เป็นอุปสรรคในการดำเนินการปฏิรูปที่ดินเพื่อเกษตรกรรม อีกทั้งยังเป็นประโยชน์ต่อเกษตรกร และประชาชนในท้องถิ่นเพื่อเสนอคณะกรรมการปฏิรูปที่ดินเพื่อเกษตรกรรม พิจารณาอนุญาตต่อไป

**เรื่องที่ 4.5.2 เทศบาลตำบลศาลาลายขออนุญาตใช้ที่ดินเพื่อขุดลอกสระเก็บน้ำ หมู่ที่ 5,6,8 และหมู่ที่ 9**

**ตำบลศาลาลาย อำเภอชนแดน จังหวัดเพชรบูรณ์**

**เรื่องเดิม**

เลขานุการฯ ได้ชี้แจงว่า

1. นายอภิชาติ เติมพรเลิศ ได้รับอนุญาตให้เข้าทำประโยชน์ในที่ดินเขตปฏิรูปที่ดินในที่ดินแปลงเลขที่8 กลุ่ม 552 เนื้อที่ 50-0-00ไร่ สารบัญทะเบียนเลขที่ 6873 ตามมติคณะกรรมการปฏิรูปจังหวัดเพชรบูรณ์ ครั้งที่ 3/2546 ที่ดินตั้งอยู่หมู่ 5 ตำบลศาลาลาย อำเภอชนแดน จังหวัดเพชรบูรณ์

2. นายประยงค์ เดชโนนสังข์ ได้รับอนุญาตให้เข้าทำประโยชน์ในที่ดินเขตปฏิรูปที่ดินในที่ดินแปลงเลขที่1 กลุ่ม 1121 เนื้อที่ 42-2-39 ไร่ สารบัญทะเบียนเลขที่ 4046 ตามมติคณะกรรมการปฏิรูป จังหวัดเพชรบูรณ์ ครั้งที่ 2/2536 ที่ดินตั้งอยู่หมู่ 6 ตำบลศาลาลาย อำเภอชนแดน จังหวัดเพชรบูรณ์

3. นางปรานอม ขุนคำ ได้รับอนุญาตให้เข้าทำประโยชน์ในที่ดินเขตปฏิรูปที่ดินในที่ดินแปลงเลขที่11 กลุ่ม 556 เนื้อที่ 40-0-41 ไร่ สารบัญทะเบียนเลขที่ 8644 ตามมติคณะกรรมการปฏิรูปจังหวัดเพชรบูรณ์ ครั้งที่ 5/2550 ที่ดินตั้งอยู่หมู่ 8 ตำบลศาลาลาย อำเภอชนแดน จังหวัดเพชรบูรณ์

4. นายวัลลภ พุกเลี้ยง ได้รับอนุญาตให้เข้าทำประโยชน์ในที่ดินเขตปฏิรูปที่ดินในที่ดินแปลงเลขที่17 กลุ่ม 1095 เนื้อที่ 10-0-00 ไร่ สารบัญทะเบียนเลขที่ 7852 ตามมติคณะกรรมการปฏิรูปจังหวัดเพชรบูรณ์ ครั้งที่ 4/2548 ที่ดินตั้งอยู่หมู่ 9 ตำบลศาลาลาย อำเภอชนแดน จังหวัดเพชรบูรณ์

**ข้อเท็จจริง**

ด้วย เทศบาลตำบลศาลาลาย ได้ยื่นคำขออนุญาตใช้ที่ดินในเขตปฏิรูปที่ดินเพื่อดำเนินโครงการขุดลอกสระเก็บน้ำสำหรับประชาชนในเขตพื้นที่ได้อุปโภคบริโภค จำนวน 4 โครงการ 4 แปลง ดังนี้

1...แปลงเลขที่8 กลุ่ม 552 เนื้อที่ประมาณ 1ไร่ ที่ดินตั้งอยู่หมู่ที่ 5 ตำบลศาลาลาย อำเภอชนแดน จังหวัดเพชรบูรณ์

2...แปลงเลขที่ 1 กลุ่ม 1121 เนื้อที่ประมาณ 1 ไร่ ที่ดินตั้งอยู่หมู่ที่ 6 ตำบลศาลาลาย อำเภอชนแดน จังหวัดเพชรบูรณ์

3. แปลงเลขที่ 11 กลุ่ม 556 เนื้อที่ประมาณ 1 ไร่ ที่ดินตั้งอยู่หมู่ที่ 8 ตำบลศาลาลาย อำเภอชนแดน จังหวัดเพชรบูรณ์

4.แปลงเลขที่ 17 กลุ่ม 1095 เนื้อที่ประมาณ 1 ไร่ ที่ดินตั้งอยู่หมู่ที่ 9 ตำบลศาลาลาย อำเภอชนแดน จังหวัดเพชรบูรณ์

**ระเบียบและข้อกฎหมาย**

1...ระเบียบคณะกรรมการปฏิรูปที่ดินเพื่อเกษตรกรรม ว่าด้วย การมอบหมายให้เลขาธิการสำนักงานการปฏิรูปที่ดินเพื่อเกษตรกรรม พิจารณาอนุญาตการใช้ที่ดินเพื่อกิจการสาธารณูปโภคและกิจการอื่นๆ ในเขตปฏิรูปที่ดิน พ.ศ. ๒๕๓๖

ข้อ ๔ ให้เลขาธิการสำนักงานการปฏิรูปที่ดินเพื่อเกษตรกรรม โดยความเห็นชอบของคณะกรรมการปฏิรูปที่ดินจังหวัด มีอำนาจให้ใช้ที่ดินเพื่อกิจการสาธารณูปโภคและกิจการอื่นๆ ในเขตปฏิรูปที่ดินได้ ตามหลักเกณฑ์ที่กำหนดในระเบียบนี้เฉพาะพื้นที่ที่ยังมิได้กำหนดในแผนงานหรือโครงการปฏิรูปที่ดินหรือในพื้นที่ที่ยังมิได้กำหนดให้ใช้เพื่อการใดโดยเฉพาะในแผนงานหรือโครงการปฏิรูปที่ดินนั้น

ข้อ ๕ การให้ใช้ที่ดินเพื่อกิจการสาธารณูปโภคและกิจการอื่นๆ ตามระเบียบนี้ต้องเป็นการดำเนินการโดยส่วนราชการ รัฐวิสาหกิจ หน่วยงานของรัฐ หรือเอกชนที่ดำเนินการโดยไม่หวังผลกำไร

ข้อ 11 การใช้ที่ดินเพื่อก่อสร้างหรือปรับปรุงแหล่งน้ำเพื่อการประกอบเกษตรกรรม เช่น ขุดคู คลอง สระน้ำ ฝาย อ่างเก็บน้ำเป็นต้น ให้ใช้ได้ตามจำนวนเนื้อที่ที่จำเป็นแก่การนั้น

 ข้อ ๑๘ แบบขั้นตอนตลอดจนเงื่อนไขในการอนุญาตให้ใช้ที่ดินตามระเบียบนี้ให้สำนักงานการปฏิรูปที่ดินเพื่อเกษตรกรรมเป็นผู้กำหนดตามความเหมาะสม

2. คำสั่งสำนักงานการปฏิรูปที่ดินเพื่อเกษตรกรรม ที่ 50/๒๕๔9 สั่ง ณ วันที่ 25 มกราคม พ.ศ.๒๕๔9 เรื่อง การกำหนดแบบและขั้นตอนแนวทางปฏิบัติในการพิจารณาคำขออนุญาตใช้ที่ดินเพื่อกิจการสาธารณูปโภคและกิจการอื่นๆ ในเขตปฏิรูปที่ดิน

 ข้อ 2 การตรวจสอบ ส.ป.ก.จังหวัด มีหน้าที่ตรวจสอบหลักฐานคำขออนุญาตใช้ที่ดินให้ครบถ้วน รวมทั้งดำเนินการตรวจสอบเป็นกิจการ ดังต่อไปนี้

 2.1 กรณีที่ดินที่ขอใช้ได้ดำเนินจัดที่ดินแล้วให้แจ้งผู้ขออนุญาตว่าไม่อนุญาต เว้นแต่กิจการที่ขออนุญาตเป็นกิจการ ดังต่อไปนี้

 (๑) กิจการสาธารณูปโภคและกิจการอื่นๆ

 (๒) กิจการเพื่อสาธารณประโยชน์

 ให้ดำเนินการตามขั้นตอนการสละสิทธิตามระเบียบ ค.ป.ก.ว่าด้วยการให้เกษตรกรและสถาบันเกษตรกรผู้ได้รับที่ดินจากการปฏิรูปที่ดินเพื่อเกษตรกรรม ปฏิบัติเกี่ยวกับการเข้าทำประโยชน์ในที่ดิน พ.ศ. 2535 (ฉบับที่2) พ.ศ. 2540 และระเบียบอื่นที่เกี่ยวข้อง

 2.2 กรณีที่ดินที่ยังไม่ได้ดำเนินการจัดที่ดินแต่มีผู้ครอบครองให้จัดทำหนังสือยินยอมของผู้ครอบครองพร้อมเหตุผลที่ไม่ดำเนินจัดที่ดิน

 2.3 กรณีมีลักษณะการใช้ที่ดินเหนือพื้นดินหรือใต้พื้นดิน เช่น การปักเสาเพื่อเดินสายไฟฟ้า สายโทรศัพท์ การวางท่อน้ำเพื่อการประปา หรือการชลประทาน หรืออื่นๆที่มีลักษณะทำนองนี้ หากเกษตรกรผู้ได้รับการจัดที่ดินยังสามารถใช้ประโยชน์ในที่ดินบริเวณที่ขอใช้ได้ และการใช้ที่ดินของผู้ขอใช้เป็นเพียงการรอนสิทธิบางส่วน ให้จัดทำเป็นหนังสือยินยอมจากเกษตรกรผู้ได้รับการจัดที่ดิน โดยไม่ต้องสละสิทธิเพื่อมิให้เกษตรกรต้องสิ้นสิทธิ หากไม่สามารถใช้ประโยชน์ในที่ดินบริเวณที่ขอใช้ได้ ต้องดำเนินการตามขั้นตอนการสละสิทธิเช่นเดียวกับข้อ 2.1

 ข้อ 3 การนำเสนอ คปจ. เพื่อขอความเห็นชอบ

 เมื่อตรวจสอบตามข้อ 2 เรียบร้อยแล้ว ให้ ส.ป.ก.จังหวัด นำเรื่องการขอใช้ที่ดินฯ พร้อมความเห็นประกอบเสนอ คปจ. เพื่อขอความเห็นชอบ โดยให้บันทึกข้อมูลรายละเอียดต่างๆ ที่ คปจ. ใช้พิจารณาในการประชุมเรื่อง ดังกล่าวให้ปรากฏในรายงานการประชุมโดยละเอียดเพื่อเป็นข้อมูลในการนำเสนอผู้มีอำนาจพิจารณาอนุญาตใช้ที่ดิน

 เมื่อได้รับความเห็นจาก คปจ. แล้ว หาก คปจ. มีความเห็นไม่ให้เรียกเก็บค่าตอบแทนฯ ให้รวบรวมรายละเอียดพร้อมหลักฐานประกอบการพิจารณาจัดส่งให้ ส.ป.ก. เพื่อดำเนินการ ต่อไป

**ความเห็น ส.ป.ก.เพชรบูรณ์**

1. ส.ป.ก.เพชรบูรณ์ ได้ตรวจสอบคำขอพร้อมหลักฐานประกอบการพิจารณาแล้ว เห็นว่าถูกต้องครบถ้วน เป็นไปตามหลักเกณฑ์ที่ ส.ป.ก. กำหนด

2. การขุดลอกสระเก็บน้ำ เป็นประโยชน์ต่อส่วนรวม เกษตรกรและบุตรหลานเกษตรกรในเขตปฏิรูปที่ดิน ได้รับประโยชน์ทั้งในทางการเกษตรและอุปโภคบริโภค

3. การขอใช้ที่ดินเพื่อขุดลอกสระเก็บน้ำมีเนื้อที่เหมาะสมกับขนาดและความจำเป็นเพื่อกิจการดังกล่าว

4. การขุดลอกสระเก็บน้ำดังกล่าวไม่มีผลกระทบต่อการทำประโยชน์ของแปลงข้างเคียงและสิ่งแวดล้อมบริเวณนั้น และการขอใช้ที่ดินดังกล่าวมีวัตถุประสงค์เพื่อบริการประชาชนโดยไม่มุ่งหวังผลกำไร

**ประเด็นที่นำเสนอ**

1. พิจารณาเห็นชอบให้ใช้ที่ดินเพื่อกิจการสาธารณูปโภคและกิจการอื่นๆ ในเขตปฏิรูปที่ดินขุดลอกสระเก็บน้ำในที่ดินแปลงเลขที่ 8 กลุ่ม 552 เนื้อที่ประมาณ 1 ไร่ ที่ดินตั้งอยู่หมู่ที่ 5 ตำบลศาลาลาย อำเภอชนแดน จังหวัดเพชรบูรณ์

2. พิจารณาเห็นชอบให้ใช้ที่ดินเพื่อกิจการสาธารณูปโภคและกิจการอื่นๆ ในเขตปฏิรูปที่ดินขุดลอกสระเก็บน้ำในที่ดินแปลงเลขที่ 1 กลุ่ม 1121 เนื้อที่ประมาณ 1 ไร่ ที่ดินตั้งอยู่หมู่ที่ 6 ตำบลศาลาลาย อำเภอชนแดน จังหวัดเพชรบูรณ์

3. พิจารณาเห็นชอบให้ใช้ที่ดินเพื่อกิจการสาธารณูปโภคและกิจการอื่นๆในเขตปฏิรูปที่ดินขุดลอกสระเก็บน้ำในที่ดินแปลงเลขที่ 11 กลุ่ม 556 เนื้อที่ประมาณ 1 ไร่ ที่ดินตั้งอยู่หมู่ที่ 8 ตำบลศาลาลาย อำเภอชนแดน จังหวัดเพชรบูรณ์

4. พิจารณาเห็นชอบให้ใช้ที่ดินเพื่อกิจการสาธารณูปโภคและกิจการอื่นๆในเขตปฏิรูปที่ดินขุดลอกสระเก็บน้ำในที่ดินแปลงเลขที่ 17 กลุ่ม 1095 เนื้อที่ประมาณ 1 ไร่ ที่ดินตั้งอยู่หมู่ที่ 9 ตำบลศาลาลาย อำเภอชนแดน จังหวัดเพชรบูรณ์

**มติที่ประชุม**

1. เห็นชอบให้ใช้ที่ดินเพื่อกิจการสาธารณูปโภคและกิจการอื่นๆ ในเขตปฏิรูปที่ดินขุดลอกสระเก็บน้ำในที่ดินแปลงเลขที่ 8 กลุ่ม 552 เนื้อที่ประมาณ 1 ไร่ ที่ดินตั้งอยู่หมู่ที่ 5 ตำบลศาลาลาย อำเภอชนแดน จังหวัดเพชรบูรณ์

2. เห็นชอบให้ใช้ที่ดินเพื่อกิจการสาธารณูปโภคและกิจการอื่นๆ ในเขตปฏิรูปที่ดินขุดลอกสระเก็บน้ำในที่ดินแปลงเลขที่ 1 กลุ่ม 1121 เนื้อที่ประมาณ 1 ไร่ ที่ดินตั้งอยู่หมู่ที่ 6 ตำบลศาลาลาย อำเภอชนแดน จังหวัดเพชรบูรณ์

3. เห็นชอบให้ใช้ที่ดินเพื่อกิจการสาธารณูปโภคและกิจการอื่นๆในเขตปฏิรูปที่ดินขุดลอกสระเก็บน้ำในที่ดินแปลงเลขที่ 11 กลุ่ม 556 เนื้อที่ประมาณ 1 ไร่ ที่ดินตั้งอยู่หมู่ที่ 8 ตำบลศาลาลาย อำเภอชนแดน จังหวัดเพชรบูรณ์

4. เห็นชอบให้ใช้ที่ดินเพื่อกิจการสาธารณูปโภคและกิจการอื่นๆในเขตปฏิรูปที่ดินขุดลอกสระเก็บน้ำในที่ดินแปลงเลขที่ 17 กลุ่ม 1095 เนื้อที่ประมาณ 1 ไร่ ที่ดินตั้งอยู่หมู่ที่ 9 ตำบลศาลาลาย อำเภอชนแดน จังหวัดเพชรบูรณ์

**เรื่องที่ 4.5.3 องค์การบริหารส่วนตำบลซับเปิบขออนุญาตขุดเจาะบ่อบาดาลเพื่อการประปาหมู่บ้าน**

**ข้อเท็จจริง**

เลขานุการฯ ได้ชี้แจงว่าองค์การบริหารส่วนตำบลซับเปิบ (อบต.ซับเปิบ) ได้ยื่นคำขออนุญาตใช้ที่ดินในเขตปฏิรูปที่ดินแปลงเลขที่ 4 กลุ่มที่ 1369 (แปลงแบ่งเลขที่ 14 ระวางที่ 5141I0208) ที่ดินตั้งอยู่ หมู่ที่ 4 ตำบลซับเปิบ อำเภอวังโป่ง จังหวัดเพชรบูรณ์ เนื้อที่ขออนุญาตประมาณ 25 ตารางวา เพื่อดำเนินโครงการขุดเจาะบ่อบาดาลประปาหมู่บ้าน สำหรับประชาชนในเขตพื้นที่ได้อุปโภคบริโภค

**ข้อกฎหมายและระเบียบที่เกี่ยวข้อง**

1. ระเบียบคณะกรรมการปฏิรูปที่ดินเพื่อเกษตรกรรม ว่าด้วย การมอบหมายให้เลขาธิการ สำนักงานการปฏิรูปที่ดินเพื่อเกษตรกรรม พิจารณาอนุญาตการใช้ที่ดินเพื่อกิจการสาธารณูปโภคและกิจการอื่นๆในเขตปฏิรูปที่ดิน พ.ศ. 2536

ข้อ 4 ให้เลขาธิการสำนักงานการปฏิรูปที่ดินเพื่อเกษตรกรรม มีอำนาจให้ใช้ที่ดินเพื่อกิจการสาธารณูปโภคและกิจการอื่นๆ ในเขตปฏิรูปที่ดินได้ ตามหลักเกณฑ์ที่กำหนดในระเบียบนี้เฉพาะพื้นที่ที่ยังมิได้กำหนดในแผนงานหรือโครงการปฏิรูปที่ดินหรือในพื้นที่ที่ยังมิได้กำหนดให้ใช้เพื่อการใดโดยเฉพาะในแผนงานหรือโครงการปฏิรูปที่ดิน นั้น

ข้อ 5 การใช้ที่ดินเพื่อกิจการสาธารณูปโภคและกิจการอื่นๆ ตามระเบียบนี้ต้องเป็นการดำเนินการโดยส่วนราชการ รัฐวิสาหกิจ หน่วยงานของรัฐ หรือเอกชนที่ดำเนินการโดยไม่หวังผลกำไร

ข้อ 9 การใช้ที่ดินเพื่อกิจการไฟฟ้า ประปา ให้ใช้ได้ตามจำนวนเนื้อที่ที่จำเป็นแก่การนั้น

2. คำสั่งสำนักงานการปฏิรูปที่ดินเพื่อเกษตรกรรม ที่ 50/2549 สั่ง ณ วันที่ 25 มกราคม 2549 เรื่อง การกำหนดแบบและขั้นตอนแนวทางปฏิบัติในการพิจารณาคำขออนุญาตใช้ที่ดินเพื่อกิจการสาธารณูปโภคและกิจการอื่นๆ ในเขตปฏิรูปที่ดิน

 ข้อ 2 การตรวจสอบ ส.ป.ก.จังหวัด มีหน้าที่ตรวจสอบหลักฐานคำขออนุญาตใช้ที่ดินให้ครบถ้วน รวมทั้งดำเนินการตรวจสอบเป็นกิจการ ดังต่อไปนี้

 2.1 กรณีที่ดินที่ขอใช้ได้ดำเนินการจัดที่ดินแล้ว ให้แจ้งผู้ขออนุญาตว่าไม่อนุญาต เว้นแต่กิจการที่ขออนุญาตเป็นกิจการ ดังต่อไปนี้

 (1) กิจการเกี่ยวกับความมั่นคงของประเทศ

 (2) กิจการเพื่อสาธารณประโยชน์

 ให้ดำเนินการตามขั้นตอนการสละสิทธิตามระเบียบ ค.ป.ก.ว่าด้วยการให้เกษตรและสถาบันเกษตรกรผู้ได้รับที่ดินจากการปฏิรูปที่ดินเพื่อเกษตรกรรม ปฏิบัติเกี่ยวกับการเข้าทำประโยชน์ในที่ดิน พ.ศ.2535 (ฉบับที่ 2) พ.ศ.2540 และระเบียบอื่นๆ ที่เกี่ยวข้อง

 ข้อ 3 การนำเสนอ คปจ.เพื่อขอความเห็นชอบเมื่อตรวจสอบตามข้อ 2 เรียบร้อยแล้วให้ ส.ป.ก. จังหวัด นำเรื่องการขอใช้ที่ดินฯ พร้อมความเห็นประกอบเสนอ คปจ.เพื่อขอความเห็นชอบ โดยให้บันทึกข้อมูลรายละเอียดต่าง ๆ ที่ คปจ.ใช้พิจารณาในการประชุมเรื่องดังกล่าว ให้ปรากฏในรายงานการประชุมโดยละเอียดเพื่อเป็นข้อมูลในการนำเสนอผู้มีอำนาจพิจารณาอนุญาตใช้ที่ดิน

เมื่อได้รับความเห็นจาก คปจ.แล้ว หาก คปจ. มีความเห็นไม่ให้เรียกเก็บค่าตอบแทนฯ ให้รวบรวมรายละเอียดพร้อมหลักฐานประกอบการพิจารณา จัดส่งให้ ส.ป.ก. เพื่อดำเนินการต่อไป

3. มติคณะกรรมการปฏิรูปที่ดินเพื่อเกษตรกรรม ในการประชุมครั้งที่ 1/2546 เมื่อวันที่ 7 มกราคม 2546 มีมติอนุมัติให้เลขาธิการสำนักงานการปฏิรูปที่ดินเพื่อเกษตรกรรม มีอำนาจยกเว้นการเรียกเก็บค่าตอบแทนการใช้ประโยชน์ในที่ดิน เมื่อข้อเท็จจริงปรากฏ 3 กรณี ดังนี้

 3.1 หน่วยงานของรัฐที่ขอใช้ที่ดินเพื่อกิจการสาธารณูปโภคไม่มีการเรียกเก็บค่าบริการหรือค่าใช้จ่ายใด ๆ จากผู้ใช้บริการ

 3.2 มีการแสดงเหตุผลที่ชัดเจนว่า การใช้ที่ดินที่ขออนุญาตจะเป็นประโยชน์แก่เกษตรกรรมและต่อชุมชนในท้องถิ่นตามเจตนารมณ์ของการปฏิรูปที่ดินหรือเป็นที่ที่เหมาะสมในการรักษาความมั่นคงของประเทศ

 3.3 การใช้ประโยชน์ในพื้นที่มีการใช้สอยพื้นที่ตามขนาดเนื้อที่ที่จำเป็นแก่การนั้น และกระทบต่อพื้นที่แปลงเกษตรกรรมน้อยที่สุด และผ่านความเห็นชอบจากชุมชนท้องถิ่นว่าไม่กระทบต่อสิ่งแวดล้อม

**ความเห็น ส.ป.ก. เพชรบูรณ์**

1. เป็นโครงการจัดหาแหล่งน้ำให้แก่เกษตรกรในพื้นที่สำหรับอุปโภคบริโภค
2. ไม่มีวัตถุประสงค์ในการแสวงหากำไรให้กับองค์กร
3. ผ่านความเห็นชอบจากองค์กรปกครองส่วนท้องถิ่นว่าไม่มีผลกระทบต่อสิ่งแวดล้อม
4. เกษตรกรผู้ได้รับอนุญาตและผู้ครอบครองได้สละสิทธิหรือให้ความยินยอมในที่ดิน
5. เห็นควรนำเสนอคณะกรรมการปฏิรูปที่ดินจังหวัดเพชรบูรณ์ เพื่อขอความเห็นชอบ

**ประเด็นนำเสนอ**

เพื่อพิจารณาขอความเห็นชอบให้ อบต. ซับเปิบ ใช้ที่ดินในเขตปฏิรูปที่ดินเพื่อดำเนินโครงการขุดเจาะบ่อบาดาลประปาหมู่บ้าน แปลงเลขที่ 14 ระวางที่ 5141I0208 เนื้อที่ขอใช้ประมาณ 25 ตารางวาที่ดินตั้งอยู่หมู่ที่ 4 ตำบลซับเปิบ อำเภอวังโป่ง จังหวัดเพชรบูรณ์

โดยไม่เรียกเก็บค่าตอบแทนจากการใช้ประโยชน์ในที่ดิน เพื่อนำเสนอคณะกรรมการปฏิรูปที่ดินเพื่อเกษตรกรรม พิจารณาอนุญาตต่อไป

**มติที่ประชุม**

เห็นชอบให้ อบต. ซับเปิบ ใช้ที่ดินในเขตปฏิรูปที่ดินเพื่อดำเนินโครงการขุดเจาะบ่อบาดาลประปาหมู่บ้าน แปลงเลขที่ 14 ระวางที่ 5141I0208 เนื้อที่ขอใช้ประมาณ 25 ตารางวาที่ดินตั้งอยู่หมู่ที่ 4 ตำบลซับเปิบ อำเภอวังโป่ง จังหวัดเพชรบูรณ์

โดยไม่เรียกเก็บค่าตอบแทนจากการใช้ประโยชน์ในที่ดิน เพื่อนำเสนอคณะกรรมการปฏิรูปที่ดินเพื่อเกษตรกรรม พิจารณาอนุญาตต่อไป

**เรื่องที่ 4.6 พิจารณาขอแก้ไขเลขแปลงที่ดิน**

**เรื่องเดิม**

เลขานุการฯ ได้ชี้แจงว่า ตามที่ คณะกรรมการปฏิรูปที่ดินจังหวัดเพชรบูรณ์ (คปจ.เพชรบูรณ์) ในคราวประชุมครั้งที่ 4/2551 วันที่ 16 กันยายน 2551 ได้มีมติอนุญาตให้เกษตรกรเข้าทำประโยชน์ ดังนี้

1. แปลงเลขที่ 83 ระวางที่ 5240III3242 เนื้อที่ประมาณ 23-0-00 ไร่

น.ส.ลำไพ รัตนพลที เป็นเกษตรกรที่ได้รับการคัดเลือกให้เข้าทำประโยชน์

2. แปลงเลขที่ 84 ระวางที่ 5240III3242 เนื้อที่ประมาณ 12-0-00 ไร่

น.ส.พิศมัย รัตนพลที เป็นเกษตรกรที่ได้รับการคัดเลือกให้เข้าทำประโยชน์

3. แปลงเลขที่ 85 ระวางที่ 5240III3242 เนื้อที่ประมาณ 20-1-16 ไร่

นายหก (สมพร) รัตนพลที เป็นเกษตรกรที่ได้รับการคัดเลือกให้เข้าทำประโยชน์

4. แปลงเลขที่ 86 ระวางที่ 5240III3242 เนื้อที่ประมาณ 17-0-00ไร่

น.ส.เนตรนรินทร์ รัตนพลที เป็นเกษตรกรที่ได้รับการคัดเลือกให้เข้าทำประโยชน์

**ข้อเท็จจริง**

ส.ป.ก.เพชรบูรณ์ ได้ตรวจสอบข้อเท็จจริงผลการจัดที่ดินทั้งสี่แปลงดังกล่าว ปรากฏว่ามีการระบุเลขแปลงสลับกัน ไม่ตรงกับรูปแผนที่และแปลงที่ผู้ได้รับอนุญาตให้เข้าทำประโยชน์อันเกิดจากการพิมพ์ผิดพลาดคลาดเคลื่อน ดังนี้

|  |  |  |  |  |
| --- | --- | --- | --- | --- |
| **ลำดับ** | **ชื่อ-สกุล เกษตรกร** | **เลขแปลงเดิม** | **เลขแปลงที่ถูกต้อง** | **เนื้อที่** |
| 1 | น.ส.ลำไพ รัตนพลที | 83 | 86 | 23-0-00 ไร่ |
| 2 | น.ส.พิศมัย รัตนพลที | 84 | 83 | 12-0-00 ไร่ |
| 3 | นายหก (สมพร) รัตนพลที | 85 | 84 | 20-1-16 ไร่ |
| 4 | น.ส.เนตรนรินทร์ รัตนพลที | 86 | 85 | 17-0-00 ไร่ |

**ข้อกฎหมายและระเบียบที่เกี่ยวข้อง**

 1. พระราชบัญญัติการปฏิรูปที่ดินเพื่อเกษตรกรรม พ.ศ.2518 แก้ไขเพิ่มเติม (ฉบับที่ 2) พ.ศ.2519 และ (ฉบับที่ 3) พ.ศ.2532

มาตรา ๔๓ คำสั่งทางปกครองที่มีข้อผิดพลาดเล็กน้อยหรือผิดหลงเล็กน้อยนั้นเจ้าหน้าที่อาจ

แก้ไขเพิ่มเติมได้เสมอ

ในการแก้ไขเพิ่มเติมคำสั่งทางปกครองตามวรรคหนึ่งให้แจ้งให้ผู้ที่เกี่ยวข้องทราบตามควรแก่กรณีในการนี้เจ้าหน้าที่อาจเรียกให้ผู้ที่เกี่ยวข้องจัดส่งคำสั่งทางปกครอง เอกสารหรือวัตถุอื่นใดที่ได้จัดทำขึ้นเนื่องในการมีคำสั่งทางปกครองดังกล่าวมาเพื่อการแก้ไขเพิ่มเติมได้

มาตรา 5 ในพระราชบัญญัตินี้

“เจ้าหน้าที่” หมายความว่า บุคคล คณะบุคคล หรือนิติบุคคล ซึ่งใช้อำนาจหรือได้รับมอบให้ใช้อำนาจทางปกครองของรัฐในการดำปเนินการอย่างหนึ่งอย่างใดตามกฎหมาย ไม่ว่าจะเป็นการจัดตั้งขึ้นในระบบราชการ รัฐวิสาหกิจหรือกิจการอื่นของรัฐหรือไม่ก็ตาม

**ความเห็น ส.ป.ก. เพชรบูรณ์**

ส.ป.ก.เพชรบูรณ์ พิจารณาแล้วเห็นว่าการจัดที่ดินแปลงทั้งสี่แปลงดังกล่าว มีการพิมพ์เลขแปลงผิดพลาดคลาดเคลื่อน เจ้าหน้าที่ คือคณะกรรมการปฏิรูปที่ดินจังหวัดเพชรบูรณ์ ในคราวประชุมครั้งที่ 4/2551 เมื่อวันที่ 16 กันยายน 2551 จึงมีมติพิจารณาอนุญาตให้เกษตรกรเข้าทำประโยชน์ไม่ตรงตามแปลงและเนื้อที่ ที่ทำประโยชน์ จึงเห็นควรพิจารณาแก้ไขทบทวนเลขแปลงใหม่ให้ถูกต้อง

**ประเด็นนำเสนอ**

เพื่อพิจารณาแก้ไขเลขแปลงที่เกษตรกรได้รับอนุญาต ดังนี้

1. แปลงเลขที่ 83 ระวางที่ 5240III3242 เนื้อที่ประมาณ 23-0-00 ไร่ น.ส.ลำไพ รัตนพลที เป็นเกษตรกรที่ได้รับการคัดเลือกให้เข้าทำประโยชน์ แก้ไขเป็น แปลงเลขที่ 86 ส่วนระวางและเนื้อที่คงเดิม

2. แปลงเลขที่ 84 ระวางที่ 5240III3242 เนื้อที่ประมาณ 12-0-00 ไร่ น.ส.พิศมัย รัตนพลที เป็นเกษตรกรที่ได้รับการคัดเลือกให้เข้าทำประโยชน์แก้ไขเป็นแปลงเลขที่ 83 ส่วนระวางและเนื้อที่คงเดิม

3. แปลงเลขที่ 85 ระวางที่ 5240III3242 เนื้อที่ประมาณ 20-1-16 ไร่ นายหก (สมพร) รัตนพลที เป็นเกษตรกรที่ได้รับการคัดเลือกให้เข้าทำประโยชน์ แก้ไขเป็น แปลงเลขที่ 84 ส่วนระวางและเนื้อที่คงเดิม

4. แปลงเลขที่ 86 ระวางที่ 5240III3242 เนื้อที่ประมาณ 17-0-00ไร่ น.ส.เนตรนรินทร์ รัตนพลที เป็นเกษตรกรที่ได้รับการคัดเลือกให้เข้าทำประโยชน์แก้ไขเป็นแปลงเลขที่ 85 ส่วนระวางและเนื้อที่คงเดิม

**มติที่ประชุม**

1. อนุญาตแก้ไขแปลงเลขที่ 83 ระวางที่ 5240III3242 เนื้อที่ประมาณ 23-0-00 ไร่ น.ส.ลำไพ รัตนพลที เป็นเกษตรกรที่ได้รับการคัดเลือกให้เข้าทำประโยชน์ แก้ไขเป็น แปลงเลขที่ 86 ส่วนระวาง และเนื้อที่คงเดิม

2. อนุญาตแก้ไขแปลงเลขที่ 84 ระวางที่ 5240III3242 เนื้อที่ประมาณ12-0-00 ไร่ น.ส.พิศมัย รัตนพลที เป็นเกษตรกรที่ได้รับการคัดเลือกให้เข้าทำประโยชน์แก้ไขเป็นแปลงเลขที่ 83 ส่วนระวางและเนื้อที่คงเดิม

3. อนุญาตแก้ไขแปลงเลขที่ 85 ระวางที่ 5240III3242 เนื้อที่ประมาณ 20-1-16 ไร่ นายหก (สมพร) รัตนพลที เป็นเกษตรกรที่ได้รับการคัดเลือกให้เข้าทำประโยชน์ แก้ไขเป็น แปลงเลขที่ 84 ส่วนระวางและเนื้อที่คงเดิม

4. อนุญาตแก้ไขแปลงเลขที่ 86 ระวางที่ 5240III3242 เนื้อที่ประมาณ17-0-00ไร่ น.ส.เนตรนรินทร์ รัตนพลที เป็นเกษตรกรที่ได้รับการคัดเลือกให้เข้าทำประโยชน์แก้ไขเป็นแปลงเลขที่ 85 ส่วนระวางและเนื้อที่คงเดิม

**เรื่องที่ 4.7 พิจารณาอนุญาตการจัดที่ดินหรืออสังหาริมทรัพย์เพื่อใช้สำหรับกิจการที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรม ประเภทกิจการร้านจำหน่ายสินค้า และปั้มน้ำมันเชื้อเพลิงขนาดเล็กแบบหัวจ่าย**

**เรื่องเดิม**

เลขานุการฯ ได้ชี้แจงว่า

นายสงวน เฉนียง ได้รับอนุญาตให้เข้าทำประโยชน์ในเขตปฏิรูปที่ดินแปลงเลขที่ 2 กลุ่มที่ 2397เนื้อที่ประมาณ 1-0-81 ไร่ ตามมติคณะกรรมการปฏิรูปที่ดินจังหวัดเพชรบูรณ์ครั้งที่ 2/2549 เมื่อวันที่ 18 พฤษภาคม 2549 ที่ดินตั้งอยู่หมู่ที่ 5 ตำบลหนองย่างทอย อำเภอศรีเทพจังหวัดเพชรบูรณ์

**ข้อเท็จจริง**

 1. นายสงวน เฉนียง ได้สละสิทธิในที่ดินแปลงดังกล่าวประมาณ 0-1-29 ไร่ และประสงค์ขอทำสัญญาเช่าที่ดินกับสำนักงานการปฏิรูปที่ดินเพื่อเกษตรกรรม สำหรับกิจการที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรม เนื้อที่ประมาณ 0-1-29 ไร่ มีกำหนดเวลา 3 ปีการขอใช้ที่ดินเพื่อดำเนินกิจการปั้มน้ำมันดังกล่าว ได้ผ่านการประชาคมหมู่บ้านว่าไม่มีผลกระทบต่อสิ่งแวดล้อม ไม่ก่อมลพิษและไม่กระทบต่อชุมชน

 2. ส.ป.ก.เพชรบูรณ์ ได้เข้าทำการสำรวจพื้นที่และสอบข้อเท็จจริงแล้วพบว่าพื้นที่บริเวณที่ขออนุญาตอยู่ในเขตชุมชน เพื่อการอยู่อาศัย ในเขตปฏิรูปที่ดินเพื่อเกษตรกรรม ไม่มีปั้มน้ำมันสำหรับการเกษตร และการคมนาคม และไม่มีสินค้าอุปโภคบริโภคจำหน่ายในชุมชนที่เพียงพอต่อความต้องการของประชาชนในพื้นที่

**ข้อกฎหมายและระเบียบที่เกี่ยวข้อง**

1. ระเบียบคณะกรรมการปฏิรูปที่ดินเพื่อเกษตรกรรม ว่าด้วยหลักเกณฑ์ วิธีการและเงื่อนไขในการอนุญาต และการให้ผู้รับอนุญาตถือปฏิบัติในการใช้ที่ดินหรืออสังหาริมทรัพย์สำหรับกิจการที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรม พ.ศ. 2541

ข้อ 3 ในระเบียบนี้

“กิจการ” หมายความว่า กิจการที่เป็นสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรมตามที่รัฐมนตรีว่าการกระทรวงเกษตรและสหกรณ์ประกาศกำหนดในราชกิจจานุเบกษา

“ผู้อนุญาต” หมายความว่า คณะกรรมการปฏิรูปที่ดินจังหวัด

“ผู้รับอนุญาต” หมายความว่า บุคคลธรรมดาหรือนิติบุคคลที่ได้รับอนุญาตให้เช่า เช่าซื้อ ซื้อ หรือเข้าทำประโยชน์ในที่ดินหรืออสังหาริมทรัพย์ของสำนักงานการปฏิรูปที่ดินเพื่อเกษตรกรรมเพื่อประกอบกิจการ

ข้อ 7 ให้คณะกรรมการปฏิรูปที่ดินจังหวัดเป็นผู้พิจารณาอนุญาตคำขอรับอนุญาตตามระเบียบนี้ ถ้าผู้ขอรับอนุญาตเป็นคนต่างด้าวจะต้องได้รับอนุมัติจากคณะกรรมการก่อน และคณะกรรมการจะอนุญาตให้คนต่างด้าวได้เฉพาะการเช่าหรือเข้าทำประโยชน์เท่านั้น

ข้อ 9 ระยะเวลาการเช่า เช่าซื้อ หรือเข้าทำประโยชน์ให้เป็นไปตามหลักเกณฑ์ที่ ส.ป.ก.ประกาศกำหนด

2. ประกาศกระทรวงเกษตรและสหกรณ์ เรื่องกำหนดกิจการอื่นที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรมตามมาตรา 30 วรรคห้า แห่งพระราชบัญญัติการปฏิรูปที่ดินเพื่อเกษตรกรรม พ.ศ. 2518 แก้ไขเพิ่มเติมโดยพระราชบัญญัติการปฏิรูปที่ดินเพื่อเกษตรกรรม (ฉบับที่ 3) พ.ศ. 2532 (ฉบับที่ 2)

 ข้อ 1. กิจการอื่นที่เป็นการสนับสนุนการปฏิรูปที่ดินให้หมายถึงกิจการดังนี้

 ข้อ 1.5 กิจการที่เป็นการบริการหรือเกี่ยวข้องกับความเป็นอยู่ของเกษตรกรในด้านเศรษฐกิจและสังคมในเขตดำเนินการปฏิรูปที่ดินซึ่งกิจการนั้นต้องอยู่ในพื้นที่ที่คณะกรรมการปฏิรูปทีดินเพื่อเกษตรกรรมกำหนดให้เป็นพื้นที่เพื่อการนี้โดยเฉพาะ

 3. ประกาศสำนักงานการปฏิรูปที่ดินเพื่อเกษตรกรรม เรื่อง รายการกิจการอื่นที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรมตามประกาศกระทรวงเกษตรและสหกรณ์ เรื่องกำหนดกิจการอื่นที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรมตามมาตรา 30 วรรคห้า แห่งพระราชบัญญัติการปฏิรูปที่ดินเพื่อเกษตรกรรม พ.ศ.2518 แก้ไขเพิ่มเติมโดยพระราชบัญญัติการปฏิรูปที่ดินเพื่อเกษตรกรรม (ฉบับที่ 3) พ.ศ.2532 ฉบับที่ 1 และ ฉบับที่ 2

4. ประกาศสำนักงานการปฏิรูปที่ดินเพื่อเกษตรกรรม เรื่องหลักเกณฑ์ กำหนดระยะเวลาการเช่า การเข้าทำประโยชน์ตามระเบียบคณะกรรมการปฏิรูปที่ดินเพื่อเกษตรกรรม ว่าด้วยหลักเกณฑ์ วิธีการและเงื่อนไขในการอนุญาต และการให้ผู้รับอนุญาตถือปฏิบัติในการใช้ที่ดินหรืออสังหาริมทรัพย์สำหรับกิจการที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรม ได้กำหนดระยะเวลา การเช่า การเข้าทำประโยชน์ดังนี้

 (1) กิจการที่ขอรับอนุญาต ถ้าเป็นกิจการที่มีวัตถุประสงค์ในการแสวงกำไรให้กำหนดระยะเวลาเช่าไม่เกิน 3 ปี ทั้งนี้ไม่ตัดสิทธิที่จะขอเช่าใหม่โดยผ่านการพิจารณาจากคณะกรรมการปฏิรูปที่ดินจังหวัด

 (2) กิจการที่ขอรับอนุญาตถ้าเป็นกิจการที่ไม่มีวัตถุประสงค์ในการแสวงหากำไรให้กำหนดระยะเวลาให้เข้าทำประโยชน์ตามความเหมาะสมของแต่ละกิจการโดยผ่านการพิจารณาจากคณะกรรมการปฏิรูปที่ดินจังหวัด

 5. หนังสือสำนักงานการปฏิรูปที่ดินเพื่อเกษตรกรรม ที่ กษ 1205/ว 45 วันที่ 15 มกราคม 2545 เรื่อง การกำหนดค่าเช่าตามสัญญาเช่าที่ดินหรืออสังหาริมทรัพย์เพื่อประกอบกิจการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรม

**ความเห็น ส.ป.ก.เพชรบูรณ์**

 ส.ป.ก.เพชรบูรณ์พิจารณาแล้วเห็นว่า นายสงวน เฉนียง ได้ยื่นคำขอรับอนุญาตการจัดที่ดินหรืออสังหาริมทรัพย์เพื่อใช้สำหรับกิจการที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรมเพื่อขอใช้ที่ดินในเขตปฏิรูปที่ดินแปลงเลขที่ 2 กลุ่มที่ 2397 (แปลงแบ่งเลขที่ 11 ระวางที่ 5240II4408) เนื้อที่ประมาณ 1 งาน 29 ตารางวา ที่ดินตั้งอยู่หมู่ที่ 5 ตำบลหนองย่างทอย อำเภอศรีเทพ จังหวัดเพชรบูรณ์ โดยผู้ได้รับอนุญาต ได้สละสิทธิในที่ดินแปลงดังกล่าวแล้วเพื่อประกอบกิจการปั้มน้ำมันขนาดเล็กแบบหัวจ่ายซึ่งเป็นกิจการตามประกาศกระทรวงเกษตรและสหกรณ์ เรื่องกำหนดกิจการอื่นที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรมตามมาตรา 30 วรรคห้า แห่งพระราชบัญญัติการปฏิรูปที่ดินเพื่อเกษตรกรรมพ.ศ. 2518 แก้ไขเพิ่มเติมโดยพระราชบัญญัติการปฏิรูปที่ดินเพื่อเกษตรกรรม (ฉบับที่ 3) พ.ศ. 2532 (ฉบับที่2) ประกอบกับระเบียบ

คณะกรรมการปฏิรูปที่ดินเพื่อเกษตรกรรม ว่าด้วยหลักเกณฑ์ วิธีการและเงื่อนไขในการอนุญาต และการให้ผู้รับอนุญาตถือปฏิบัติในการใช้ที่ดินหรืออสังหาริมทรัพย์สำหรับกิจการที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรม พ.ศ. 2541ซึ่งอยู่ในระเบียบและหลักเกณฑ์ที่คณะกรรมการปฏิรูปที่ดินจังหวัดเพชรบูรณ์ เป็นผู้มีอำนาจในการพิจารณาอนุญาต

 อนึ่ง ประชาชนในชุมชนได้มีมติว่าการประกอบกิจการดังกล่าว มิได้มีผลกระทบและสร้างปัญหาด้านสิ่งแวดล้อมแต่อย่างใด

**ประเด็นนำเสนอพิจารณา**

1. ขออนุมัติกำหนดพื้นที่ตามคำร้อง เป็นพื้นที่เพื่อดำเนินการในกิจการกิจการปั้มน้ำมันขนาดเล็กแบบหัวจ่าย

2. พิจารณาอนุญาตให้ นายสงวน เฉนียง เข้าทำประโยชน์ในที่ดิน เพื่อประกอบกิจการกิจการปั้มน้ำมันขนาดเล็กแบบหัวจ่ายในเขตปฏิรูปที่ดินแปลงเลขที่ 11 ระวางที่ 5240II4408 เนื้อที่ประมาณ 0-1-29 ไร่ ที่ดินตั้งอยู่หมู่ที่ 5 ตำบลหนองย่างทอย อำเภอศรีเทพ จังหวัดเพชรบูรณ์ โดยระยะเวลาการเช่าที่ดินมีกำหนด 3 ปีและเรียกเก็บค่าเช่าตามกฎหมายและระเบียบของ ส.ป.ก.ที่เกี่ยวข้อง

**มติที่ประชุม**

1. อนุมัติกำหนดพื้นที่ตามคำร้อง เป็นพื้นที่เพื่อดำเนินการในกิจการกิจการปั้มน้ำมันขนาดเล็กแบบหัวจ่าย

2. อนุญาตให้ นายสงวน เฉนียง เข้าทำประโยชน์ในที่ดิน เพื่อประกอบกิจการกิจการปั้มน้ำมันขนาดเล็กแบบหัวจ่ายในเขตปฏิรูปที่ดินแปลงเลขที่ 11 ระวางที่ 5240II4408 เนื้อที่ประมาณ 0-1-29 ไร่ที่ดินตั้งอยู่หมู่ที่ 5 ตำบลหนองย่างทอย อำเภอศรีเทพ จังหวัดเพชรบูรณ์ โดยระยะเวลาการเช่าที่ดินมีกำหนด 3 ปี และเรียกเก็บค่าเช่าตามกฎหมายและระเบียบของ ส.ป.ก.ที่เกี่ยวข้อง

**เรื่องที่ 4.8 การแต่งตั้งคณะกรรมการคัดเลือกกรรมการผู้แทนเกษตรกรในคณะกรรมการปฏิรูปที่ดิน**

**จังหวัดเพชรบูรณ์**

 เลขานุการฯ ได้ชี้แจงว่า ตามประกาศกระทรวงเกษตรและสหกรณ์ เรื่องแต่งตั้งกรรมการในคณะกรรมการปฏิรูปที่ดินจังหวัดเพชรบูรณ์ ประกาศ ณ วันที่ 7 พฤศจิกายน พ.ศ. 2560

 อาศัยอำนาจตามความในมาตรา 13 แห่งพระราชบัญญัติการปฏิรูปที่ดินเพื่อเกษตรกรรม พ.ศ. 2518 ซึ่งแก้ไขเพิ่มเติมโดยพระราชบัญญัติการปฏิรูปที่ดินเพื่อเกษตรกรรม (ฉบับที่ 3) พ.ศ.2532 และประกาศกระทรวงเกษตรและสหกรณ์ ลงวันที่ 4 พฤษภาคม 2559 เรื่อง หลักเกณฑ์ คุณสมบัติ และวิธีการในการสรรหาผู้แทนเกษตรกรเพื่อพิจารณาแต่งตั้งเป็นกรรมการในคณะกรรมการในคณะกรรมการปฏิรูปที่ดินจังหวัด รัฐมนตรีว่าการกระทรวงเกษตรและสหกรณ์ จึงแต่งตั้งผู้แทนเกษตรกรเป็นกรรมการในคณะกรรมการปฏิรูป ที่ดินจังหวัด รัฐมนตรีว่าการกระทรวงเกษตรและสหกรณ์ จึงแต่งตั้งผู้แทนเกษตรกรเป็นกรรมการในคณะกรรมการปฏิรูปที่ดินจังหวัดเพชรบูรณ์ ดังนี้

 1. นายเด่นณรงศ์ ธรรมมา

 2. นายสมัย ภิรมกิจ

 3. นายสุธร พ่วงมา

 4. นายบุญมาก เกิดวงศ์

 ดังนั้น ผู้แทนเกษตรกรในคณะกรรมการปฏิรูปที่ดินจังหวัดเพชรบูรณ์ จำนวนสี่รายที่ได้รับการแต่งตั้งในครั้งนี้ใกล้จะครบวาระคราวละสองปี ในวันที่ 7 พฤศจิกายน พ.ศ. 2562

เพื่อให้การแต่งตั้งผู้แทนเกษตรกรในคณะกรรมการปฏิรูปที่ดินจังหวัดเป็นไปด้วยความเรียบร้อย ตามมาตรา 13 แห่งพระราชบัญญัติการปฏิรูปที่ดินเพื่อเกษตรกรรม พ.ศ.2518 ซึ่งแก้ไขเพิ่มเติมโดยพระราชบัญญัติการปฏิรูปที่ดินเพื่อเกษตรกรรม (ฉบับที่ 3) พ.ศ.2532 ประกอบกับประกาศกระทรวงเกษตร และสหกรณ์ ณ วันที่ 4 พฤษภาคม พ.ศ. 2559 ให้มีคณะกรรมการคัดเลือกกรรมการผู้แทนเกษตรกรในคณะกรรมการปฏิรูปที่ดินจังหวัด มีอำนาจหน้าที่ในการคัดเลือกผู้แทนเกษตรกร เพื่อเสนอรัฐมนตรีพิจารณาแต่งตั้งผู้แทนเกษตรกรเป็นคณะกรรมการปฏิรูปที่ดินจังหวัด ไม่น้อยกว่าหกราย แต่ไม่เกินแปดราย โดยพิจารณาจากคุณสมบัติและไม่มีลักษณะต้องห้ามของผู้แทนเกษตรกร และคำนึงถึง ความรู้ ความสามารถ ประสบการณ์ ความเที่ยงตรงรวมทั้งเป็นผู้มีความเสียสละเพื่อส่วนร่วม และเต็มใจช่วยงานการปฏิรูปที่ดินให้ประสบผลสำเร็จ และมีประสิทธิภาพยิ่งขึ้น

 ส.ป.ก.เพชรบูรณ์ ได้จัดทำร่างคำสั่งจังหวัดเพชรบูรณ์ เรื่อง แต่งตั้งคณะกรรมการคัดเลือกกรรมการผู้แทนเกษตรกรในคณะกรรมการปฏิรูปที่ดินจังหวัดเพชรบูรณ์ (คปจ.เพชรบูรณ์) และจัดทำร่างประกาศ จังหวัดเพชรบูรณ์ เรื่อง การสรรหาผู้แทนเกษตรเพื่อพิจารณาแต่งตั้งเป็นกรรมการในคณะกรรมการปฏิรูปที่ดิน จังหวัดเพชรบูรณ์ เพื่อนำเสนอผู้ว่าราชการจังหวัดในฐานะประธานกรรมการปฏิรูปที่ดินจังหวัดลงนาม

**ข้อระเบียบและข้อกฎหมาย**

 1. การแต่งตั้งผู้แทนเกษตรกรในคณะกรรมการปฏิรูปที่ดินจังหวัด ตามมาตรา 13 แห่งพระราชบัญญัติการปฏิรูปที่ดินเพื่อเกษตรกรรม พ.ศ. 2518 แก้ไขเพิ่มเติมโดยพระราชบัญญัติการปฏิรูปที่ดินเพื่อเกษตรกรรม (ฉบับที่ 3) พ.ศ. 2532 กำหนดให้รัฐมนตรีว่าการกระทรวงเกษตรและสหกรณ์ มีอำนาจแต่งตั้งผู้แทนเกษตรกร จำนวน 4 คน

 2. ประกาศกระทรวงเกษตรและสหกรณ์ เรื่อง หลักเกณฑ์ คุณสมบัติ และวิธีการในการสรรหาผู้แทนเกษตรกรเพื่อพิจารณาแต่งตั้งเป็นกรรมการในคณะกรรมการปฏิรูปที่ดินจังหวัด

 ข้อ 2 ให้มีคณะกรรมการคัดเลือกกรรมการผู้แทนเกษตรกรในคณะกรรมการปฏิรูปที่ดินจังหวัดประกอบด้วยผู้ว่าราชการจังหวัดหรือรองผู้ว่าราชการจังหวัดที่ได้รับมอบหมาย เป็นประธานกรรมการ นายอำเภอทุกท้องที่ที่มีเขตปฏิรูปที่ดิน เกษตรและสหกรณ์จังหวัด เกษตรจังหวัด ผู้แทนธนาคารเพื่อการเกษตรและสหกรณ์ การเกษตรเป็นกรรมการ ปฏิรูปที่ดินจังหวัดเป็นกรรมการและเลขานุการ และผู้อำนวยการกลุ่มยุทธศาสตร์ สำนักงานการปฏิรูปที่ดินจังหวัด เป็นกรรมการและผู้ช่วยเลขานุการ

 ข้อ 3 ให้คณะกรรมการคัดเลือก มีอำนาจหน้าที่คัดเลือกผู้แทนเกษตรกร เพื่อเสนอรัฐมนตรีพิจารณาแต่งตั้งเป็นกรรมการในคณะกรรมการปฏิรูปที่ดินจังหวัด ไม่น้อยกว่าหกรายแต่ไม่เกินแปดราย โดยคำนึงถึงความรู้ ความสามรถ ประสบการณ์ ความเที่ยงตรง รวมทั้งเป็นผู้มีความเสียสละเพื่อส่วนรวมและเต็มใจช่วยงานการปฏิรูปที่ดินให้ประสบผลสำเร็จและมีประสิทธิภาพยิ่งขึ้น

 ข้อ 5 ให้สำนักงานการปฏิรูปที่ดินจังหวัด จัดทำบัญชีรายชื่อ ผู้แทนเกษตรกรที่คณะกรรมการคัดเลือกไว้ตามข้อ 3 รวมทั้งเอกสารหลักฐานที่ใช้ประกอบการพิจารณาคัดเลือก จัดส่งให้สำนักงานการปฏิรูปที่ดินเพื่อเกษตรกรรม นำเสนอรัฐมนตรีว่าการกระทรวงเกษตรและสหกรณ์ พิจารณาแต่งตั้งเป็นกรรมการในคณะกรรมการปฏิรูปที่ดินจังหวัด จำนวนสี่คน ส่วนที่เหลือให้ขึ้นบัญชีผู้ได้รับการคัดเลือกไว้ เพื่อเสนอรัฐมนตรีว่าการกระทรวงเกษตรและสหกรณ์ พิจารณาแต่งตั้งซ่อมในกรณีที่มีกรรมการ ซึ่งได้รับการแต่งตั้งพ้นจากตำแหน่ง ตามมาตรา 16 แห่งพระราชบัญญัติการปฏิรูปที่ดินเพื่อเกษตรกรรม พ.ศ. 2518

**ประเด็นที่นำเสนอพิจารณา**

 1. พิจารณาร่างคำสั่งจังหวัดเพชรบูรณ์ เรื่อง แต่งตั้งคณะกรรมการคัดเลือกกรรมการผู้แทนเกษตรกรในคณะกรรมการปฏิรูปที่ดินจังหวัดเพชรบูรณ์

 2. พิจารณาร่างประกาศจังหวัดเพชรบูรณ์ เรื่อง การสรรหาผู้แทนเกษตรกรเพื่อพิจารณาแต่งตั้งเป็นกรรมการในคณะกรรมการปฏิรูปที่ดินจังหวัดเพชรบูรณ์

